ועדת הפנים והגנת הסביבה, כנסת 24, פרוטוקול מספר 24, 2021-10-05 13:10

וליד טאהא: אנחנו פותחים את הישיבה.

וליד טאהא: על סדר היום תכנון הקמת תחנות כח מבוססות גז וסולר באזור ראש העין, כפר קאסם וחדרה.

וליד טאהא: התכנון של הקמת התחנות מתקדם כאילו אין התנגדות של רשויות של אזרחים, של גופים אחרים.

וליד טאהא: מינהל התכנון מתקדם עם התכנון.

וליד טאהא: חלק מהתחנות אפילו אושרו.

וליד טאהא: מה שנקרא תחנת השלום שזה מאות מטרים צפונית מכפר ג'לג'וליה.

וליד טאהא: למעשה זה המקום היחיד דרכו הישוב יכול להתרחב, מזרחית יש את כביש 6, מערבית כביש 444, דרומית כביש 931 ורק צפונית יש מקום קטן שמאפשר אוויר ובו רוצים להקים תחנה.

וליד טאהא: כנ"ל גם לגבי כפר קאסם.

וליד טאהא: התושבים הקימו מטה מאבק משותף לראש העין וכפר קאסם.

וליד טאהא: הקימו אוהל.

וליד טאהא: אם רצית לראות שלום, יוראי, יכולת לבוא לשם.

שרון רופא אופיר: לא צריך לנסוע עד אבו מאזן.

וליד טאהא: נכון למרות שגם לאבו מאזן טוב לנסוע אבל גם באוהל שהקימו היה אפשר לראות שלום.

וליד טאהא: שרון, אל תאדגרי אותי.

וליד טאהא: אני מבין שיש לנו נציגים מחדרה.

וליד טאהא: יש לכם תחנה ומתכננים להגדיל אתכם.

קריאה: יש לנו שתיים.

וליד טאהא: רוצים להעצים אתכם ואתם מתלוננים.

קריאה: על הקיימות ועל הבאות שלא יבואו.

וליד טאהא: אנחנו נרצה לשמוע את מינהל התכנון.

וליד טאהא: אני רוצה לשמוע אותם ראשונים כדי לענות על שאלה שאני אעלה כפתיח לדיון.

וליד טאהא: בהחלטת הממשלה המקורית על הקמת 16 תחנות מוגזות, פועלות גז וסולר, לפני שהפחיתו שני שליש מהכמות, נכתב שם איפה לא יוקמו תחנות.

וליד טאהא: לא רק איפה יוקמו התחנות.

וליד טאהא: הם לא אמרו היכן תוקמנה כי כנראה לא ידעו אבל אמרו איפה לא יוקמו התחנות, בין היתר - אני זוכר את זה מההצעה לסדר שעשיתי לפני שנה וחצי, הייתי חבר כנסת טרי – אני זוכר שכתוב שם לא תוקמנה תחנות בסמיכות לשכונות מגורים קיימות ו/או בתכנון.

וליד טאהא: לא רק שלא תקומנה בסמיכות לשכונות מגורים קיימות, אפילו גם לא בתכנון לא תוקמנה תחנות סמוך לשכונות קיימות ולא בתכנון.

וליד טאהא: שנית, נאמר שלא תוקמנה תחנות על שטח רגיש הידרולוגי.

וליד טאהא: אני זוכר את שני הסעיפים האלה מאוד טוב ואני מניח שיש להם עוד מכשולים משלהם שהיו צריכים למנוע מהם להתקדם בתכנון תחנות בקרבת האנשים ובתוכם.

וליד טאהא: בסופו של דבר כנראה הקטע הוא כדי לחסוך בהולכה, בהובלה.

וליד טאהא: הרכבת לא יכולה להעביר את החשמל מהדרום למרכז ולצפון, ואם מישהו רוצה לחסוך בעלויות, תשתיות, הולכה – שהאנשים ינשמו אוויר פחות נקי ומה יקרה?

וליד טאהא: יסתדרו עם זה.

וליד טאהא: מינהל התכנון, מי אתנו כאן?

וליד טאהא: רן דרסלר, יועץ למינהל התכנון.

וליד טאהא: רן, צוהריים טובים.

וליד טאהא: אני מניח שמעת את הפתיח, אולי גם לא אהבת אבל בכל זאת תנסה להשיב.

רן דרסלר: צוהריים טובים.

רן דרסלר: תודה.

רן דרסלר: בהחלטת הממשלה להסמכה של תחנות כוח פרטיות דובר על שטחי מגורים בנויים, קיימים ומתוכננים לפי תוכניות מפורטות ומאושרות.

רן דרסלר: לא דובר על מרחקים שהם מרחקי הפרדה נדרשים.

רן דרסלר: זה סוג הדברים שנבחנים בהליכי תכנון.

וליד טאהא: זאת אומרת, מישהו יכול להחליט שהמרחק הוא 20 מטרים?

רן דרסלר: לא מדובר על 20 מטרים.

רן דרסלר: בכל מקרה, כל תחנת כוח נבחנת גם על פי תזכיר הגנת הסביבה ונבחנות כלל ההשפעות הסביבתיות הרלוונטיות.

קריאה: עד היום אין תזכיר כזה.

רן דרסלר: אני מוכרח לציין שהדיון סביב תחנות הכוח מוצא אותנו, את מינהל התכנון במצב ייחודי שכן הליכי התכנון עוד לא הסתיימו בתחנות האלה.

רן דרסלר: אנחנו נמצאים במצב שהוא מעין שיפוטי, שתוכניות הופקדו להערות והשגות, הוגשו השגות על ידי חלק לא מבוטל מהנוכחים בדיון כעת.

רן דרסלר: יש חוקרים לבחינת ההשגות וההערות לתוכניות ומליאת הוות"ל טרם הכריעה בהשגות האלה וטרם הכריעה לגבי התוכניות האלה.

רן דרסלר: לכן במצב כזה התייחסות קונקרטית לתוכניות, היא בלתי אפשרית ואפילו הייתי אומר לא ראויה בשלב הזה כל עוד התוכנית עומדת בפני מוסד תכנון שהסמכות נתונה בידיו להכריע בתוכניות האלה.

שרון רופא אופיר: לא הבנו כלום.

וליד טאהא: אנחנו ננסה להבין.

וליד טאהא: בהמשך למה שאמר רן דרסלר, נמצאת אתנו נאוה אלינסקי, מנהלת אגף תשתיות לאומיות במינהל התכנון.

וליד טאהא: לפני שאת מתחילה, האם מאגר מים הוא תשתית לאומית?

נאוה אלינסקי: יש הרבה תשתיות.

נאוה אלינסקי: כאשר מדברים על תשתית לאומית, הכוונה לסוגי התשתיות בהקשר לחוק התכנון והבנייה.

נאוה אלינסקי: הכוונה היא לתשתיות השונות שניתן לקדם במסלול של הוועדה לתשתיות לאומיות.

נאוה אלינסקי: אין כאן ויכוח מהותי האם הדבר הזה נחשב תשתית או האם הדבר הזה נחשב תשתית.

נאוה אלינסקי: גם מתנ"סים הם תשתית אבל לא זו הכוונה בתשתית לאומית.

נאוה אלינסקי: זה אומר תשתית פיזית שניתן לקדם במסלול של הוועדה לתשתיות לאומיות על פי חוק התכנון והבנייה.

וליד טאהא: אנחנו מצד אחד מדברים על אספקת חשמל, אנרגיה, ומצד שני מי שקובע היכן ואיפה, זה מינהל התכנון.

וליד טאהא: איך זה מסתדר?

נאוה אלינסקי: מינהל התכנון אמון - - -

וליד טאהא: כלומר, האם דעתם של אלה המופקדים על אספקת החשמל, האם נלקחת בחשבון?

וליד טאהא: אנחנו יודעים שדווקא לא אהבו את הרעיון להקים את התחנות במקום הזה.

וליד טאהא: איך מתקדמים בכל זאת?

וליד טאהא: כאילו המשרדים הרלוונטיים לא קיימים.

וליד טאהא: מתי עוצרים לעשות חושבים?

וליד טאהא: לומר אולי המקום הזה לא נכון?

נאוה אלינסקי: בשיא הקיצור אני אנסה להסביר.

נאוה אלינסקי: יש במדינה המון תכניות מתאר שקובעות מה ניתן להקים והיכן.

נאוה אלינסקי: לגבי משק החשמל, יש גם סל של תכניות שמקודמות, חלקן על ידי המדינה וחלקן על פי החלטות ממשלה על ידי יזמים פרטיים שמנסים לקדם מתקנים לייצור אנרגיה.

נאוה אלינסקי: תחנות כוח בסוגים השונים.

נאוה אלינסקי: כדי שתקום תחנה, צריך שתהיה לה תוכנית ותוכנית עוברת מוסד תכנון ומוסד תכנון דן בתוכנית שמוגשת אליו.

נאוה אלינסקי: בפרויקט, ברעיון התכנוני שמוגש אליו.

נאוה אלינסקי: לא כל ההצעות שמוגשות עוברות.

נאוה אלינסקי: יש הצעות שנדחות בשלב מוקדם שאם ניתנת להם חוות דעת שלילית שזה לא מקום מתאים או כאן לא נכון לקדם – הן נופלות כבר בתחילת הדרך.

נאוה אלינסקי: יש פרויקטים שמתקדמים או תכניות שגם בשלב מאוחר יכולים לעזוב את מסלול הקידום אם הם נמצאו כלא מתאימים.

נאוה אלינסקי: פרויקטים שעברו את כל הליכי הפרויקט, כולל הערכה סביבתית וכל ההיבטים התכנוניים והקנייניים שנדרשים לעניין, ונמצאו כמתאימים, הם אלו שמקודמים ומגיעים לקו הגמר.

נאוה אלינסקי: חושבים לאורך כל הדרך לגבי כל פרויקט.

וליד טאהא: נשמע את ראש עיריית ראש העין.

וליד טאהא: נבדוק מולו אם עושים חושבים או לא עושים חושבים.

שלום בן משה: צריך לומר קודם כל ברמה העקרונית שאנחנו מתנגדים בכל תוקף, גם בערים מסביב וגם תושבי העיר, לבנייה והרחבה של תחנות כוח שמופעלות על ידי גז שקוראים לו טבעי.

שלום בן משה: הוא בכלל לא טבעי.

וליד טאהא: גם סולר.

שלום בן משה: אין תחנה שמופעלת על ידי גז טבעי שהיא יכולה לפעול עם הסולר.

שלום בן משה: אתה מביא סולר לאזור במיליונים של ליטרים של קובים, אתה מביא אותם למקום, אתה שם גם צינור, ואם חס וחלילה יקרה משהו, יקרה אסון כפי שזה קורה בכל מקום אחר – הדרג המקצועי אצלי יציג לך כמה דוגמאות מהעולם – זה יהיה אסון קולוסאלי.

שלום בן משה: לא הבנתי את האמירה שגם מתנ"ס הוא תשתית לאומית.

שלום בן משה: מתנ"ס הוא לא תשתית לאומית.

שלום בן משה: אלה מוסדות חשובים שעושים פעילות אבל האזור במקרה זה של צומת קסם, בו יש את המאגר הלאומי של מים לשעת חירום, ובכלל כל בארות המים שנמצאים שם והבאר של כפר קאסם שתכף ראש העיר ידבר עליה, 50 שנים היא מזינה אותו, נמצאת בדיוק במקום, היכן שהתחנה צריכה לקום.

שלום בן משה: כבר מלכתחילה היו צריכים לומר, רבותיי, אין מה לדבר כאן בכלל.

שלום בן משה: אבל ממשיכים לדון.

שלום בן משה: ידידיי חברי הכנסת, כל השרים הרלוונטיים המשמעותיים – שר האנרגיה שהוביל ב-2017, אבל כעבור שנתיים אמר שהוא מתנגד להקמת התחנות, גם צומת קסם וגם כפר קאסם.

שלום בן משה: במפורש אמר.

שלום בן משה: הנציג שלו התנגד בוות"ל.

שלום בן משה: השרה להגנת הסביבה הקודמת והנוכחית מתנגדות בכל תוקף.

שלום בן משה: שר הבריאות מתנגד.

שלום בן משה: עד היום אדוני יושב ראש הוועדה העמדה של משרד הבריאות היא נגד הקמת התחנה בצומת קסם.

שלום בן משה: היא נגד.

שלום בן משה: במפורש.

שלום בן משה: היא אומרת נגד.

שלום בן משה: היא אמרה את זה בוועדה המחוזית, ראשית, כי זה אזור שיש בו תושבים קרובים מאוד.

שלום בן משה: אמרת נכון אדוני היושב ראש, הבתים של כפר קאסם נמצאים במרחק של 50 מטרים.

שלום בן משה: יש שם שכונה קיימת.

שלום בן משה: אצלנו גם כן, 800 מטרים, שכונה של 1,200 יחידות ומרכז עסקים עצום שנמצא 250 מטרים משם, שהוא העוגן הכלכלי שלנו.

שלום בן משה: אנחנו מדברים ומדברים ושום דבר.

שלום בן משה: כמו שאומרים, הכלבים נובחים והשיירה ממשיכה לעבור, כאילו לא קרה שום דבר.

שלום בן משה: אומר מקורות שהאזור הזה הוא קודש הקודשים של המים בישראל.

שלום בן משה: אם יהיה אסון, זה המקום היחידי שאפשר לבנות אם יש אסון.

שלום בן משה: ממשיכים הלאה כאילו לא קרה כלום.

שלום בן משה: אנחנו מדברים ומדברים ולא קורה כלום.

שלום בן משה: למה?

שלום בן משה: אני אומר משהו ברמה האישית.

שלום בן משה: ההחלטה לתת ליזם פרטי היא החלטה שהממשלה זכאית כמובן להחליט עליו אבל היא צריכה להבין שמהרגע שיזם פרטי נמצא בתוך העניין, כל מה שמעניין אותו זה איך הוא מרוויח כסף יחד עם המשקיעים שלו ולא שום דבר אחר.

שלום בן משה: הוא יספר לכם שאכפת לו על האנרגיה, שלא יגיע חשמל לאזור המרכז, כל ההסברים שהוא הסביר כל הזמן, שחשוב מאוד כי אחרת לא יהיה חשמל וכדומה – הכול כסף בלבד.

שלום בן משה: כשיש מאחוריך משקיע רציני מאוד, אתה מביא את מיטב המומחים.

שלום בן משה: אפילו במקרה הזה יש מומחה אחד שהוא בניגוד עניינים, הוא גם יועץ של החברה וגם יועץ של הוועדה.

שלום בן משה: תכף נאמר לכם מה שמו.

שלום בן משה: פשוט לא יאומן.

שלום בן משה: אנחנו ניסינו להזמין מומחים בדרך כזו או אחרת.

שלום בן משה: אתה שואל את המומחים בדחילו ורחימו.

שלום בן משה: אפילו הנציגים של המשרדים, של מקורות, של המשרד להגנת הסביבה, משרד הבריאות ורשות המים מדברים בשפה אחת כשהם נמצאים בוועדה ואחר כך הם אומרים שהם לא יכולים לעשות דבר וכי מעליהם יש ממונים וכדומה.

שלום בן משה: למה?

שלום בן משה: כי החטא הקדמון מתחיל בזה.

שלום בן משה: שר האנרגיה בזמנו היה שר האנרגיה, התשתיות והמים.

שלום בן משה: הוא אמר במפורש, רבותיי – אמר לרשות המים – אני רוצה שתמצאו דרך איך לקדם את העניין, אותי מעניין עכשיו הגז.

שלום בן משה: אני עומד מאחורי המלים שאני אומר.

שלום בן משה: אמרתי לוות"ל בתחילת הדרך שתדעו לכם, אתם ממשיכים לקדם עניין שבסוף תהיה ועדת חקירה כי זה יהיה אסון.

שלום בן משה: אני אמרתי ואני אומר שאני ותושבי כפר קאסם והסביבה, אמרנו שעל גופנו תקום התחנה הזאת ואולי על גופותינו ביחד, הנבחרים והתושבים.

שלום בן משה: אני אומר את זה בצורה הכי חד משמעית.

וליד טאהא: אני רוצה לשאול אותך שאלה.

וליד טאהא: כראשי הערים שאמורים לקדם ולעודד אנרגיה מתחדשת ואנרגיה חלופית, מה אתם עושים כדי לא לתת להם את העילה להמשיך עם התחנות המוגזות כערים?

וליד טאהא: אנחנו ניהלנו כאן דיונים על אנרגיות מתחדשות, ראשי העירית מגיעים ומתלוננים על זה שרוצים לפטור ממס השבחה שטח שאוגרים בו חשמל.

וליד טאהא: אולי ראשי הערים יתחילו לתת סימנים שמעוניינים יותר בייצור חשמל אלטרנטיבי במקום הארובות, העשן והריחות.

וליד טאהא: אלון טל, זה לא כך?

וליד טאהא: אתה רצית להכניס לי הסתייגות שמדברת על פטור ממס השבחה וכמעט גרמת למשבר בתוך הקואליציה.

אלון טל: אם כבר משבר, זה למטרה טובה.

שלום בן משה: שאלת שאלה.

שלום בן משה: אנחנו גם מדברים וגם עושים.

שלום בן משה: אנחנו יצאנו בפרויקט שעכשיו הוא כבר בביצוע עם חברת החשמל לעשות לכל הגגות של מבני הציבור.

שלום בן משה: זה כבר בעבודה.

שלום בן משה: אני אמרתי לשרת האנרגיה החדשה שאני מוכן לעשות פיילוט על בית העלמין, על חלק מבית העלמין שלי, לעשות את כולו גגות סולריים.

שלום בן משה: ראש עיריית כפר קאסם שתכף ידבר הציע שבמקום התחנה האיומה הזאת, שהיא שטח חקלאי של כפר קאסם ליד הבתים שלו, נעשה שם אזור של תחנה של סולריים.

שלום בן משה: זאת אומרת, אנחנו לא רק מדברים.

שלום בן משה: אנחנו נגד הקרבה האיומה הזאת שמסכנת אותנו.

וליד טאהא: תודה רבה אדוני ראש עיריית ראש העין, שלום בן משה.

וליד טאהא: אנחנו נרצה לשמוע את ראשי הרשויות.

וליד טאהא: יש לנו כאן נציגים של משרד האנרגיה?

דורית הוכנר: מנהלת אגף בכיר תכנון פיזי במשרד האנרגיה.

וליד טאהא: נשמע אותך לפני שנשמע את נציגי הישובים.

וליד טאהא: בבקשה, נציגת משרד האנרגיה.

דורית הוכנר: נעים מאוד.

דורית הוכנר: גם אתמול הייתי כאן.

דורית הוכנר: התפקיד שלנו בסופו של יום הוא לספק חשמל.

וליד טאהא: את יכולה להגיע לכאן יום יום.

וליד טאהא: יש לך בית.

דורית הוכנר: אני אומרת שהייתי כאן

דורית הוכנר: אתמול כי אתמול היינו ביחד בקידום - - -

וליד טאהא: אבל היית מרוצה.

וליד טאהא: לא?

דורית הוכנר: מאוד.

דורית הוכנר: אני מקווה שגם היום.

וליד טאהא: היום, לפני הדיון הזה, היית מרוצה.

וליד טאהא: עכשיו את צריכה לגרום לכך שאנחנו נהיה מרוצים.

דורית הוכנר: בשמחה.

דורית הוכנר: הנה, אני אגיד לכם למה אתם צריכים להיות מרוצים.

דורית הוכנר: קודם כל, המשרד שלנו, התפקיד שלו הוא לדאוג לאספקת אנרגיה באמינות.

דורית הוכנר: אספקת אנרגיה באמינות אומרת שאנחנו צריכים לדאוג שלא תיפסק פה אספקת החשמל והיא תהיה סדירה במשך כל השנים.

דורית הוכנר: אם אנחנו מסתכלים – סליחה שאני לוקחת אתכם לאירופה – תראו מה קרה באירופה כשרצו מהר מאוד לעבור לאנרגיה מתחדשת, ואז פתאום היום יש בעיה של מחסור בייצור חשמל באמצעים קונבנציונאליים.

דורית הוכנר: אנחנו לא רוצים להיות במקום הזה.

דורית הוכנר: לכן אנחנו מנסים לעשות את זה בצורה מושכלת.

דורית הוכנר: מה זה צורה מושכלת?

דורית הוכנר: סליחה אדוני היושב ראש, אמרת להקים תחנות.

דורית הוכנר: אנחנו לא מקימים, אנחנו מתכננים.

וליד טאהא: בדרך כלל מתכננים במטרה להקים.

דורית הוכנר: אני אסביר.

דורית הוכנר: החלטת ממשלה 465 שאושרה באוקטובר 2020 דיברה על הגדלת חלקה בתמהיל הייצור של האנרגיות המתחדשות.

דורית הוכנר: היא אמרה בואו נגדיל את הייצור של האנרגיות המתחדשות מ-17 אחוזים ל-30 אחוזים ובכך נצמצם את הייצור באמצעות תחנות כוח בגז טבעי, אבל עדיין 70 אחוזים מהייצור יהיה בגז טבעי ב-2030.

דורית הוכנר: אז, בהמשך לאותה החלטה משרד האנרגיה אמר מספיק לנו מלאי תכנוני של 4,000 מגה-ואט של תוכניות.

דורית הוכנר: אלו יהיו תוכניות שחלילה פתאום יהיה לנו מה שקורה היום בחו"ל.

דורית הוכנר: אנחנו נוכל לקדם את התוכניות האלה.

דורית הוכנר: למה זה חשוב שיהיו לנו תוכניות?

דורית הוכנר: כי לקדם תוכניות לוקח לפחות שלוש עד שש שנים ולפעמים שבע שנים ועשר שנים.

דורית הוכנר: אם אין לנו את התוכניות האלה, אנחנו עשויים לפגוע באמינות.

דורית הוכנר: אבל עדיין - אמרת לי היושב ראש שנהיה מרוצים - אין לנו שום כוונה לוותר על קידום האנרגיות המתחדשות, רק אנחנו רוצים לעשות את זה בצורה מושכלת.

דורית הוכנר: למה אנחנו צריכים שיהיה לנו מלאי תכנוני?

דורית הוכנר: כי הביקושים לחשמל עדיין גדלים, הם גדלים גם בגלל שאנחנו רוצים לעבור לטעינת רכבים חשמליים, הביקושים לחשמל גדלים כי אנחנו כאן יודעים שיש לנו שינויים במזג האוויר ולכן גם הביקושים לחשמל גדלים.

דורית הוכנר: לכן אנחנו לא רוצים למצוא את עצמנו בסופו של יום פוגעים באמינות האספקה.

דורית הוכנר: 4,000 המגה-ואט האלה הן אותן תוכניות שכרגע נמצאות בתהליך תכנון.

דורית הוכנר: אני חושבת שנתתי בגדול תשובה לשאלה שלך.

אוסאמה סעדי: מה זה הליך תכנון?

אוסאמה סעדי: מתי מתכוונים לעשות את זה?

אוסאמה סעדי: מתי מתכוונים לבצע את זה?

דורית הוכנר: בהחלטת הממשלה, הזכרת לי - שאלה מצוינת – כתוב 4,000 מגה-ואט מלאי תכנוני כאשר בתוך ההחלטה כתוב שאנחנו רוצים להקים תחנה אחת בטווח השנים הקרובות, ב-2023, ב-2025.

דורית הוכנר: זאת אומרת, נדרש לנו הספק של כ-1,400 מגה-ואט שזה בערך תחנה אחת או שתי תחנות נוספות.

אוסאמה סעדי: איזו תחנה מתוך הארבע?

דורית הוכנר: משרד האנרגיה ביקש את המלאי התכנוני וכמו שנאמר על ידי חברתי נאוה מהוות"ל, מוסדות התכנון, בהם יש נציגים של משרדי ממשלה וגופים נוספים, הם הגורמים שאמונים על קבלת ההחלטות בעניין הזה.

דורית הוכנר: אנחנו לא בוחרים איזה תחנות.

דורית הוכנר: אנחנו רוצים שיהיה לנו את המלאי הזה.

אוסאמה סעדי: מי בוחר?

דורית הוכנר: מוסד התכנון הוא זה שקובע את המיקומים הסופיים, מקבל החלטות לגבי התוכניות.

אוסאמה סעדי: אני שואל מבחינת סדר העדיפויות בין ארבעת התחנות.

דורית הוכנר: ככל שיאושרו ארבע תוכניות, המדינה, רשות החשמל, תצא להליך - - -

וליד טאהא: אני אשאל אחרת.

וליד טאהא: אנחנו יודעים שמתכננים להקים את זה.

וליד טאהא: יש בתכנון גם חלופות או הולכים חד סטרי?

דורית הוכנר: יש חלופות.

דורית הוכנר: יש קודם כל תוכניות של תחנות כוח קיימות.

דורית הוכנר: בהתאם לסדר הפעולות של יחידות הייצור, אם יש יחידות ייצור ישנות יכול להיות שבשלב ראשון ישוחלפו היחידות האלה ביחידות חדשות ויאפשרו לנו הגדלת הייצור.

דורית הוכנר: יש אפשרויות בתוכניות שכבר אושרו, שהורחבו.

דורית הוכנר: יש תחנת כוח אחת שכבר הורחבה וגם היא אחת מהפוטנציאל הקיים.

דורית הוכנר: יש אפשרויות רבות.

דורית הוכנר: בסופו של יום מה שיקבע איזו תוכנית תוקם כרגע לפני שאושרו התוכניות, וגם בעתיד, בדרך כלל זה נעשה באמצעות הליכים מכרזיים כמו שמקובל במדינת ישראל.

יוראי להב-הרצנו: אבל ההחלטה שציינת, 465, דיברה גם על הצורך להגיע ליעד הזה מבלי להקים תחנות כוח חדשות.

יוראי להב-הרצנו: נציג משרד האנרגיה ונציג המשרד להגנת הסביבה בישיבת הוות"ל התנגדו להפקדה של קסם ושל OPC חדרה, בדיוק בגלל הסיבות הללו וזה עבר ברוב של חברים בניגוד לעמדת המשרד שלך, שאת מייצגת כאן, ומשרד להגנת הסביבה.

יוראי להב-הרצנו: מדוע מתקדמים עם תכנון של תחנות כוח חדשות בניגוד להחלטת הממשלה?

דורית הוכנר: כמו שאמרה נאוה, אנחנו קצת בסיטואציה לא נוחה כאן כי התוכניות כרגע מופקדות ואני לפחות לא מתכוונת לדבר ספציפית על תחנה זו או אחרת אלא על העקרונות באופן כללי.

דורית הוכנר: עמדת המשרד תובא למוסד התכנון לכשתידון התוכנית אבל מוסד התכנון, אני חברה אחת מבין הרבה מאוד חברים שם, כאשר מבחינתי התוכניות שמקודמות – גם אם אני מתנגדת להן – הן בסופו של דבר סוג של פוטנציאל.

יוראי להב-הרצנו: תתייחסי בבקשה לרישא של הדברים שלי שהחלטת ממשלה לאורה אנחנו פועלים דיברה על הגעה ליעד של 4,000 מגה-ואט נוספים לא באמצעות הקמה של תחנות כוח חדשות.

דורית הוכנר: היא דיברה על מלאי תכנוני של 4,000 מגה-ואט.

דורית הוכנר: ממש חשוב לי לדייק את זה.

דורית הוכנר: מלאי תכנוני.

מיכל שיר סגמן: מנכ"ל משרד האנרגיה אמר בדיון פתוח ב-11 בינואר 2021 שכבר אושרו מספיק תחנות באזור המרכז ואין מחסור מהבחינה הזאת.

קריאה: אני אשמח לדייק.

וליד טאהא: רגע.

וליד טאהא: יש לנו נציג של משרד הבריאות?

אילנה טלר: כן.

אילנה טלר: אני מנהלת תחום ארצי בכירה במשרד הבריאות.

אילנה טלר: לגבי שתי תחנות כוח שעומדות על הפרק ומקודמות בוות"ל, זאת תחנת ה-OPC בחדרה ותחנת קסם אנרגיה, המשרד הגיש השגה על התוכניות האלו.

אילנה טלר: ההשגה היא בעצם התנגדות בשפה של הוות"ל, בהיבט של פגיעה בבריאות הציבור, מבחינת איכות מים ומבחינת איכות אוויר.

אילנה טלר: בתחנת כוח קסם למעשה יש בה שימושים תעשייתיים שנמצאים באזור שהוא בעל רגישות הידרולוגית ויש שם קידוחי מי שתייה, קידוח ראש העין 5 וקידוח מיטלי.

אילנה טלר: לגבי תחנת OPC חדרה, למעשה האזור נמצא כבר היום בחריגות של איכות אוויר, גם בהיבט של חלקיקים נשימים, PM2.5, וגם בהיבט של גופרית דו חמצנית.

אילנה טלר: החריגות הן בשכונות בחדרה, בגני ילדים, בבית החולים הלל יפה.

וליד טאהא: איך זה מתורגם מבחינה בריאותית?

אילנה טלר: זה יכול להשפיע.

אילנה טלר: אני לא מהתחום.

שרון רופא אופיר: נשימה.

שרון רופא אופיר: סרטן.

אילנה טלר: אני לא באה מהתחום האפידמיולוגיה אבל בוודאי שיש לזה השלכות, חריגה בערכי יעד.

אילנה טלר: אני מדברת על חריגות בערכי יעד מחוק אוויר נקי שבוודאי הם יכולים להשפיע על תחלואה חדשה או על תחלואה קיימת והחמרה שלה.

אילנה טלר: אנחנו מדברים על אזור שכבר היום יש בו חריגות של איכות אוויר ולמעשה התוכנית המוצעת של OPC מרעה את המצב.

וליד טאהא: תודה רבה.

אוסאמה סעדי: איכות הסביבה נמצאים?

רות קירו: כן.

רות קירו: המשרד להגנת הסביבה.

רות קירו: אני ממונה איכות אוויר ושינוי אקלים.

וליד טאהא: את יודעת לענות על השאלה ששאלתי את נציגת משרד הבריאות?

רות קירו: אני אענה אבל אני אומר את האמירה הכללית שלנו.

רות קירו: המשרד עשה עבודות עומק גדולות וגם התבסס על פי נתונים של רשות החשמל.

רות קירו: אנחנו ראינו שאין צורך בהספק פוסילי נוסף לעומת מה שאושר.

רות קירו: אנחנו כמדינה צריכים לומר שהכיוון שלנו הוא כיוון של מתחדשות ואגירה.

רות קירו: לשם אנחנו צריכים לאותת, לשם אנחנו צריכים ללכת.

רות קירו: כל התחנות בהן מדובר, יש לנו מספיק הספק פוסילי ולפיכך העמדה שלנו, כפי שהצגנו אותה, שאין צורך בהספק נוסף.

זאב בנימין בגין: לפי התחזית, מספיק עד מתי?

זאב בנימין בגין: אם אני מתכנן היום, זה נגיד ל-2040, אז מה אופק התכנון שלכם?

רות קירו: תלוי מה יהיו היעדים.

רות קירו: אנחנו מדברים כרגע על 2030, 2040.

שרון רופא אופיר: השאלה האחרת היא מה הן החלופות וקדימה, באופן התכנוני הזה.

שרון רופא אופיר: מה החלופות?

רות קירו: כיוון של משק אנרגיה שמבוסס על אנרגיות מתחדשות ואגירה וטכנולוגיות נוספות, מימן וטכנולוגיות חדשות לשם העולם הולך.

וליד טאהא: חברי הכנסת, אני מבין את הצורך לשאול שאלות ואני רוצה להודות לכם.

וליד טאהא: בדרך כלל חברי כנסת לא מגלים איפוק אבל היום אתם מגלים איפוק.

מוסי רז: כל חברי הוועדה מאוחדים נגד הרעיון הזה.

וליד טאהא: כנראה.

וליד טאהא: חברי הכנסת רוצים לתת כבוד למשתתפים, ואנחנו עושים את זה ביחד.

וליד טאהא: אחרי ששמענו את משרד האנרגיה, הבריאות והגנת הסביבה, באנרגיה אמנם לא נאמר במפורש שהם בעד או נגד אבל אפשר היה להבין מה הם.

שרון רופא אופיר: אם כולם נגד, מי בעד?

וליד טאהא: לא יודע.

וליד טאהא: בפתיח שלי אמרתי איך זה שכולם נגד ובכל זאת מתקדם כאילו אף אחד לא נגד.

שרון רופא אופיר: זאת נקודה ששווה לבדוק אותה בוועדה נפרדת.

וליד טאהא: אני רוצה לתת לראש מועצת ג'לג'וליה, מהנדס דרוויש ראבי.

דרוויש ראבי: תודה רב אדוני היושב ראש.

דרוויש ראבי: נבהלתי מנציגת משרד הבריאות שהזהירה משתי תחנות, קסם וחדרה ודילגה על התחנה שהיא צפונית לישוב ג'לג'וליה שהיא 800 מטרים ושם מתוכננת שכונת מגורים.

דרוויש ראבי: הגשנו את זה בבקשה לוועדת גבולות והוועדה החליטה בדצמבר האחרון על התרחבות הישוב אבל אמרה שעל הקטע הזה שנמצא בצמוד לתחנה, אנחנו רשאים להגיש שם הרחבת ישוב והזזת גבולות.

דרוויש ראבי: לכן זה מאוד חשוב לציין שתחנה כזאת שהיא מאוד צמודה ומאוד חונקת את הישוב, ישוב שאם נסתכל על המפות של כבישים באזור של ג'לג'וליה, מה שהזכיר היושב ראש, זה משולש שג'לג'וליה נמצאת בבסיס הדרומי שלו והתחנה נמצאת בקודקוד הצפוני.

קריאה: אתה מדבר על ריינדיר.

קריאה: כן?

דרוויש ראבי: כן.

דרוויש ראבי: התחנה הזאת, ממערב לג'לג'וליה, כביש 444, ממזרח כביש 6 ומדרום הבסיס של המשולש שהוא כביש 531.

דרוויש ראבי: לנו אין מקום אחר.

דרוויש ראבי: אין אפשרות להתרחב וזה גם מעוגן בהחלטת משרד הפנים מדצמבר האחרון שאנחנו רשאים להגיש בקשה להתרחב באזור הזה.

דרוויש ראבי: זה אומר לחנוק אותנו ונגמר הסיפור.

דרוויש ראבי: זה דבר שמאוד חשוב.

וליד טאהא: אתה מדבר עכשיו על היבט התכנון.

דרוויש ראבי: כן.

וליד טאהא: הם מדברים עם על תכנון.

וליד טאהא: אתה כאן תוקף את הסוגיה מהיבט התכנון של הישוב שלך.

דרוויש ראבי: נכון, בגלל שיש לנו את הפתח הזה של משרד הפנים, של הוועדה הגיאוגרפית שדנה בגבולות של ג'לג'וליה, נתנה לנו שם להגיש בקשה להתרחב באזור הזה.

דרוויש ראבי: בנוסף לזה אני רוצה לשאול את נציגת משרד האנרגיה.

דרוויש ראבי: עד כמה שידוע לי, אנחנו קוראים את החדשות מהעולם, אנחנו יודעים שאירופה עד שנת 2050 צריכה להגיע ל-60 אחוזים אנרגיה מתחדשת ומשכירים שטחים בצפון אפריקה לצורך הקמת מתקנים של אנרגיה סולרית.

דרוויש ראבי: אני לא יודע מאיפה הנתונים שאומרים ששם כבר מסתערים על אנרגיה מתחדשת.

דרוויש ראבי: יש להם תוכניות ארוכות טווח ואני חושב שצריך להסתכל על זה בחיוב.

דרוויש ראבי: אנחנו כמועצה מקומית יצאנו במכרז לאנרגיה מתחדשת, לתוכנית סולרית, המכרז כבר באוויר, על מנת לייצר את החשמל ונוכל לתרום את חלקנו בנושא הזה.

דרוויש ראבי: ידוע לי שבכפר סבא כבר מייצרים 53 אחוזים מצריכת האנרגיה, החשמל של כל העיר במוסדות ובתאורת רחובות.

דרוויש ראבי: לכן כל הישובים באזור – גם ראש עיריית ראש העין דיבר על זה - כל ראשי העיריות וכל העיריות מתכננות להקים שם רחבות של חשמל סולרי בכל המוסדות ומוכנים גם בשטחים אחרים.

דרוויש ראבי: יש לנו מחשבה להקים את זה במאגר מים שזה מגדיל הרבה את הצריכה, מאגר מים שהוא צמוד, בשטח שיפוט של דרום השרון ואנחנו מדברים על להקים שם תחנה סולרית.

דרוויש ראבי: לכן הרצון שלנו לבוא לקראת, אנחנו עושים את זה בצורה מאוד מסיבית ובצורה מאוד רצינית ויש עובדות בשטח.

דרוויש ראבי: בכפר סבא מייצרים, בדרום השרון מייצרים ובג'לג'וליה אנחנו במכרז באוויר.

דרוויש ראבי: בכפר קאסם כמה שידוע לי, בחלק מייצרים ובתכנון.

דרוויש ראבי: בכל הישובים זה הכיוון.

דרוויש ראבי: לכן צריך להסתכל על זה בצורה מאוד עניינית ולא להשאיר לנו מאגר תכנוני שהוא פוגע בתכנון שלנו.

דרוויש ראבי: לא להשאיר.

דרוויש ראבי: רבותיי, עם כל מה שנאמר כאן בקטע של החלטת הממשלה 465, מה השווי שלה כאשר מינהל התכנון ממשיך לתכנן ובמקביל יש החלטת ממשלה לבטל את זה.

דרוויש ראבי: לא יודעים מי מחליט כאן.

דרוויש ראבי: מי הריבון ומי רשאי להחליט.

דרוויש ראבי: אני לא יודע אם מה שאמרה חברת הכנסת מיכל שיר, צריך לבדוק את הנושא.

דרוויש ראבי: ביום ראשון האחרון הייתי בבית משפט כדי להילחם על כניסה לג'לג'וליה.

דרוויש ראבי: אני מבקש מרשויות התכנון ומכל המוסדות לשנות את התפיסה.

דרוויש ראבי: לא יתכן להסתכל על הישובים – נלחמתי על כניסות לג'לג'וליה בגלל שמסתכלים על הישובים הערבים – מבחוץ ולא מבפנים.

דרוויש ראבי: צריך להסתכל אורבנית מתוך הישוב החוצה לאן אנחנו רוצים להתחבר, איך אנחנו רוצים לשתף פעולה, איפה אנחנו רוצים להשתלב, לא בגזר דין מוות על התרחבות הישוב.

דרוויש ראבי: תודה רבה.

וליד טאהא: תודה רבה לך ראש מועצת ג'לג'וליה.

וליד טאהא: עוד מעט נעבור לראש עיריית כפר קאסם ב-זום אבל לפני כן אוסאמה ביקש לדבר כי הוא חייב לצאת.

וליד טאהא: תעשה את זה קצר.

אוסאמה סעדי: אחרי כל מה ששמענו, אדוני היושב ראש, אני חושב שבהחלט אפשר לקצר.

אוסאמה סעדי: תודה לך על קיום הדיון החשוב בנושא החשוב הזה.

אוסאמה סעדי: גם אתה, כבן הישוב כפר קאסם וג'לג'וליה, היית והיינו ביחד במאבקים יחד עם ראש העין ועם חדרה.

אוסאמה סעדי: היינו במאבקים נגד תחנות הכוח, כבר מלפני שנתיים-שלוש, אז התחיל כל העניין הזה.

אוסאמה סעדי: המאבק הציבורי הוביל לכך שהיום כמעט כל משרדי הממשלה מתנגדים לתוכניות האלה, במיוחד משרד הבריאות.

אוסאמה סעדי: אני זוכר שקיימנו כאן דיון על שדה הפוספט בשדה בריף ומשרד הבריאות בא ואמר שהוא נגד כי יש כאן נזק בריאותי.

אוסאמה סעדי: אמרנו שאחרי שמשרד הבריאות אומר דבר כזה, מי יכול בכלל להתקדם בכיוון של המשך תכנון?

שלום בן משה: הוא אחראי על בריאות הציבור.

אוסאמה סעדי: בדיוק.

אוסאמה סעדי: שומעים את משרד הבריאות שאומר ברחל בתך הקטנה יש כאן נזק בריאותי.

אוסאמה סעדי: אז מה מלאי תכנוני ולא מלאי תכנוני וכל מכבסת המילים האלה?

אוסאמה סעדי: מלאי תכנוני פוגע בתכנון של ג'לג'וליה ושל כפר קאסם כי לוקחים בחשבון שזה יבוצע בהקדם.

אוסאמה סעדי: אנחנו רוצים לבטל את זה.

אוסאמה סעדי: הדרישה של התושבים של כפר קאסם, של ג'לג'וליה ושל ראש העין וחדרה וכל האזור שם היא דרישה צודקת והגיוני.

אוסאמה סעדי: לבטל את תחנות הכוח האלה.

אוסאמה סעדי: יש חלופות.

אוסאמה סעדי: אפשר למצוא חלופות.

אוסאמה סעדי: די, חלאס, לרדת מהעניין הזה.

וליד טאהא: על כן רציתי שמישהו ממינהל התכנון ישמיע לנו דעה על חלופות.

וליד טאהא: תודה רבה חבר הכנסת אוסאמה סעדי.

וליד טאהא: אנחנו רוצים לעבור ל-זום, לראש עיריית כפר קאסם, עורך דין עאדל בדיר.

וליד טאהא: שומע אותנו?

עאדל בדיר: אדוני היושב ראש, חבר הכנסת ווליד טאהא, חברי הוועדה והנכבדים.

עאדל בדיר: רואים שכולם נגד הקמת תחנות הכוח ובכל זאת יש התעקשות במינהל התכנון להמשיך כאילו כלום לא קרה.

עאדל בדיר: זה מה שאמר גם חברי ראש עיריית ראש העין, שלום.

עאדל בדיר: הוא אמר שזה מה שקורה כשנותנים ליזם פרטי לקדם תוכנית.

עאדל בדיר: נתנו ליזם פרטי ואז כולם מתיישרים עם הכיוון שלו בטענה שכל הזמן אנחנו מתכננים ועד שיהיה ביצוע, אללה קרים.

עאדל בדיר: אנחנו יודעים שאם ממשיכים בתכנון, רוצים להקים את התחנה.

עאדל בדיר: כפי שאמר חברי שלום, התחנה בצומת קסם - דרך אגב, אנחנו מדברים על כל התחנות שאין צורך בהן אבל אני אתמקד בצומת קסם – לא תקום.

עאדל בדיר: נקודה.

עאדל בדיר: גבעת השלושה שנמצאת הרחק מהאזור הזה, לא יכול להיות שהיא תבוא ותקים דווקא במקום שהוא רגיש מאוד, נמצא ברדיוס מגן אחד מעל כל מאגר המים של מדינת ישראל, שם יש באר שהייתה מספקת מים במשך עשרות שנים לכפר קאסם והיום גם לאזורי תעשייה היא המקור היחידי באספקת מים שם וגם בחודשי הקיץ, זאת הברירה היחידה שאנחנו מקבלים מהבאר הזאת.

עאדל בדיר: נמצאת שם שכונת מגורים שקיימת הרבה שנים והיא בשלבי תכנון ויש הסכמה עקרונית לתוכניות באזור שם כחלק וכתוספת לאזור התעשייה שם.

עאדל בדיר: בסופו של דבר גם הקרבה לשכונות שקיימות ומאושרות, אזור התעשייה של לב הארץ ושל ראש העין, שכונת המגורים שקיימת קרובה לראש העין, שכונת המגורים שמאושרת וקיימת גם בכפר קאסם, כל הסיבות האלה אומרות לא תקום תחנת כוח שם.

עאדל בדיר: כפר קאסם, מחצית מבנייני ציבור יש בהם אנרגיה סולרית.

עאדל בדיר: אנחנו יצאנו במכרז, החברה הכלכלית, ועכשיו ממשיכה את הפרויקט על שאר מבני הציבור.

עאדל בדיר: יש לנו שטח גדול בכפר קאסם של אזור התעשייה שמתוכנן, 2,500 דונם מתוכם לפחות 700 או 1,000 דונם יכולים לייעד אותם למטרה הזאת של אנרגיה מתחדשת.

עאדל בדיר: יש את כל הסיבות שבעולם לא להקים את תחנת הכוח בצומת קסם.

עאדל בדיר: יש החלטת ממשלה.

עאדל בדיר: נפגשנו עם כל השרים ועם כל משרדי הממשלה וכולם באותו כיוון ולצערנו מינהל התכנון או הוות"ל ממשיכה בדרכה ואומרים אללה קרים, כאילו יכול להיות שיאשרו ואחר כך לא יקיימו.

עאדל בדיר: אנחנו אומרים שצריך לעצור את זה מיידית ולא להמשיך כי בסופו של דבר לא תקום תחנת כוח בצומת קסם.

וליד טאהא: תודה רבה עורך דין עאדל בדיר, ראש העיר כפר קאסם.

וליד טאהא: כמובן אתה הצגת את המבט של כפר קאסם בהיותך ראש העיר, בדיוק כפי שעשה ראש העיר ראש העין ובדיוק כפי שעשה ראש מועצת ג'לג'וליה.

וליד טאהא: כל אחד מדבר על התכנון שהולך להיות אצלו וקרוב אליו.

וליד טאהא: אנחנו נשמע גם את חדרה שגם הם מתלוננים על תכנון כזה.

וליד טאהא: מחדרה הגיע אלינו טל אליהו, חבר מועצת העיר.

טל אליהו: אני רוצה קודם כל לומר לך תודה רבה על קיום הישיבה.

טל אליהו: אני חושב שכל נושא תחנות הגז מקבל תאוצה ואני חושב שהאווירה שיש כאן בחדר מלמדת אותנו יותר מהכול מה הדעה של האנשים, חברי הכנסת, הנציגים, ראשי הערים על הנושא הזה.

טל אליהו: זה צריך להדליק לנו נורה אדומה.

וליד טאהא: אתה בעצמך גר קרוב לתחנת הכוח.

טל אליהו: כמובן.

וליד טאהא: כמה זה קרוב?

טל אליהו: השכונה הכי קרובה, שכונת האוצר שהיא הכי קרובה לתחנה, היא במרחק של בין 200 ל-300 מטרים.

טל אליהו: זה פחות או יותר המספרים והמרחקים.

טל אליהו: ההצעה שאתה הצעת בעבר מדברת על הקרבה לשכונות והלכה למעשה זה לא בא לידי ביטוי במינהל התכנון כי בכל זאת לוקחים את התחנה בחדרה, את OPC 2 ושמים אותה "קרוב" לשכונות מגורים בחדר.

טל אליהו: לכן יש כאן

טל אליהו: מספר בעיות שאני רוצה להציג אותן, מעבר לבעיות שכבר הוצגו ולא נחזור על דברים שנאמרו כאן אלא נביא דברים חדשים שאני חושב שצריך להביא אותם לידי ביטוי והם חשובים מהותית לנושא של OPC 2 בחדרה.

טל אליהו: ראשית, אני רוצה לדבר על הבעיה הביטחונית.

טל אליהו: היום יש שתי תחנות בחדרה, רוצים לצרף תחנה שלישית, אנחנו הופכים להיות מוקד יירוט מרכזי עם שלוש תחנות במקום אחד, במרחקים מאוד קטנים, במקום צפוף ואז אנחנו הופכים להיות ממש מטרה נייחת.

טל אליהו: נפל בזמנו טיל בתחנת הכוח אורות רבין ולא ירחק היום שזה יכול לקרות גם בחדרה לאור התחנה הנוספת שתקום, מה שאנחנו כמובן רוצים למנוע את המשך התכנון שלה ואת המשך ההקמה.

טל אליהו: אני רוצה לדבר תדמיתית על הנושא של חדרה בפרט כרגע, ויסלחו לי החברים שנמצאים כאן מערים אחרות.

טל אליהו: לא יכול להיות מצב שחדרה תהפוך להיות פח האשפה האחורי או הקדמי של מדינת ישראל.

טל אליהו: מתוכנן שם שדה תעופה בקרוב, רוצים להקים שם תחנת כוח, יש תחנת כוח קיימת ותכף נספר על הבעיות שלה בתחום הבריאות כפי שציינה הגברת.

טל אליהו: לא יכול להיות שחדרה תהפוך להיות פח האשפה של מדינת ישראל וכל דבר שרוצים לעשות ולהקים, מביאים אותו לחדרה.

טל אליהו: לא שמעתי אף אחד שאומר בוא ניקח את התחנה ונשים אותה בהרצליה, נשים אותה ברמת השרון, נשים אותה בכפר סבא, אולי ליד תל אביב.

טל אליהו: לא, חדרה, זה המקום המרכזי עכשיו?

טל אליהו: זה הטרנד.

טל אליהו: כל דבר רוצים להביא לחדרה.

וליד טאהא: אבל אנחנו מדברים על הרחקה מהשכונות.

וליד טאהא: העיקרון הוא אותו עיקרון.

טל אליהו: אני מתכוון לזה שחדרה הופכת להיות היעד המרכזי ולא בוחנים יעדים נוספים.

טל אליהו: כמו כן, האם לקחת את החלש ולהפוך אותו לחלש יותר?

טל אליהו: האם אנחנו המוחלשים הופכים להיות עוד יותר חלשים כשאנחנו הופכים להיות פח האשפה של המדינה.

טל אליהו: אני רוצה לציין ש-OPC 1, התחנה שנמצאת כרגע בחדרה, שהיא 144 מגה-ואט, היא תחנה שהוקמה אד-הוק לנושא מפעלי נייר, כדי לספק חשמל למפעלי נייר, כעזרה לחברת חשמל על מנת לקיים אספקה.

טל אליהו: באים עכשיו ורוצים להוסיף עוד 700 מגה-ואט ב-OPC 2, רק בגלל של-OPC 1 יש תשתיות שמוכנות לטובת העניין.

טל אליהו: כפי שחברי אמר כאן, מדובר בעניין עסקי טהור.

טל אליהו: לא עניין של דאגה לחשמל למדינת ישראל או לתושבי המרכז.

טל אליהו: רוצים לקחת את התשתיות של OPC 1, להשתמש בהן ל-OPC 2.

טל אליהו: זה רק עניין נטו עסקי.

טל אליהו: האם אנחנו באמת רואים את המצב כפי שאני שומע כאן בחדר, את החברים, האם המצב העסקי גובר על כל עניין אחר שהוא עניין תכנוני, בריאותי, עניין תדמיתי, עניין ציבורי שהם הדברים החשובים?

טל אליהו: הופכים את העניין העסקי לדבר המרכזי כרגע בכל הנושא של החשמל.

טל אליהו: התהפכו היוצרות אדוני היושב ראש.

טל אליהו: ממש התהפכו היוצרות.

טל אליהו: כל דבר חשוב הופך להיות עניין עסקי.

טל אליהו: שום דבר ציבורי לא עומד על הפרק בנושאים האלה.

טל אליהו: אני רוצה לציין את גברתי שדיברה בנושא הבריאות.

טל אליהו: היום חדרה, על פי המשרד להגנת הסביבה, לא נאי אמרתי את זה, הנה, הגברת נמצאת כאן, העיר המזוהמת השנייה במדינת ישראל היום.

טל אליהו: המזהמת.

טל אליהו: חברתי בטח גם יודעת ממשרד הבריאות.

טל אליהו: סרטן הריאות השני הגבוה ביותר היום במדינת ישראל, חדרה.

טל אליהו: זאת אומרת, כל הדברים המרכזיים האלה הופכים את המוחלש ואת החלש למוחלש עוד יותר ועוד יותר להוריד אותו לתהום.

טל אליהו: לכן צריך לעשות כאן חשיבה מחדש, האם באמת המקום הזה שנקרא OPC 2, לשים אותו בתוכנית שנקראת ח"ד/א/800 בחדרה, שלא לדבר על המצב התכנוני.

טל אליהו: היום ח"ד של 1,800, זה העתיד של חדרה מבחינת אזור התעשייה.

טל אליהו: לוקחים את התחנה, שמים אותה במרכז התוכנית צמוד למט"ש והורסים את אזור התעשייה של חדרה.

טל אליהו: המקור של ההכנסות מארנונה, אזור ההתפתחות, אזור הבילוי, אזור התרבות, והורסים אותו לגמרי.

טל אליהו: לכן כל הדברים האלה ביחד, כל הנתונים האלה ביחד מביאים אותנו למצב שהתוכנית הזאת היא תוכנית שבחדרה תהפוך את העיר שלנו ממש למקום נחות וירוד.

טל אליהו: אני רוצה לציין דבר נוסף.

טל אליהו: יש לנו מטה פעולה ונמצא כאן גם ארז חברי.

טל אליהו: בשנה האחרונה אנחנו מתנגדים בכל תוקף ובכל מקום, חבר הכנסת יוראי היה אתנו באחת ההפגנות ותודה רבה.

טל אליהו: חברי כנסת הצטרפו ובאו כדי היות חלק מהמאבק הזה כי זה מאבק אמיתי על עתיד העיר, על עתיד האזור ועל עתיד הילדים שלנו בחדרה ובאזור.

וליד טאהא: תודה רבה לך.

עוגן יוחננוב: אני חלק ממטה המאבק, תושב חדרה, פעיל ציבור.

עוגן יוחננוב: אני גר בסמוך ל-OPC 1, 300 מטרים בקו אווירי.

עוגן יוחננוב: תנאי הרישיון של OPC 1 מחייבים אותה לבנות קיר אקוסטי בינינו לבינם.

עוגן יוחננוב: הקיר האקוסטי הזה כמובן לא קם.

עוגן יוחננוב: אף אחד לא אוכף את זה.

עוגן יוחננוב: את אף אחד זה לא מעניין באמת.

עוגן יוחננוב: כאשר מאפשרים להם לעבוד, מה שנקרא במסגרת הרצה ל-12 שעות או ל-24 שעות, מאות משפחות לא יכולות לישון בלילה, לא יכולות לשבת במרפסת ולדבר, מרחק שני מטרים אחד מהשני בלי לשמוע את רעש תחנת הכוח.

עוגן יוחננוב: אתה שומע כאילו מטוס מרחף מעליך.

וליד טאהא: יש רעש?

עוגן יוחננוב: אין איכות חיים.

וליד טאהא: מה עובד שם שמרעיש?

עוגן יוחננוב: אתה יכול לחשוב עכשיו אדוני היושב ראש שמסוק מתרומם מעל הראש שלך.

עוגן יוחננוב: זה הרעש במרחק 300 מטרים אווירי מתחנת הכוח.

עוגן יוחננוב: אגב, שוב אני מציין, היא לא עומדת בתנאי הרישיון.

עוגן יוחננוב: הם חייבים, OPC 1 בתנאי הרישיון שלהם, לבנות קיר אקוסטי, דבר שלא נעשה עד עתה ואנחנו מדברים על OPC 2.

עוגן יוחננוב: בואו קודם כל תחייבו אותם לעמוד בתנאים של OPC 1.

עוגן יוחננוב: איך הגענו ל-OPC 2?

עוגן יוחננוב: אנחנו לא יכולים לחיות שם כאשר הם בהרצה.

עוגן יוחננוב: מה יקרה כשהם יעבדו 24/7?

עוגן יוחננוב: אני לא מדבר על כל מה שטל ציין.

עוגן יוחננוב: אני לא רוצה לחזור על זה.

עוגן יוחננוב: רק רציתי שתבינו איך זה משפיע על התושבים בשכונה הצמודה לתחנת הכוח.

וליד טאהא: תודה רבה לך.

וליד טאהא: מישהו ממינהל התכנון ביקש לדבר כנראה ב-זום.

תומר גוטהלף: שלום רב.

וליד טאהא: אני רוצה לשאול אותך בהמשך לכל מה שנאמר כאן ונאמרו כאן דברים מאוד קשים.

וליד טאהא: אתמול-שלשום היה כאן דיון לגבי אנרגיה חלופית.

וליד טאהא: בדיון עלה שדווקא מינהל התכנון הגביל את שטח הקרקע שהוא מאפשר לשימוש בחשמל סולרי.

וליד טאהא: הוא אמר עד 20 אלף דונם.

וליד טאהא: אני תוהה, כי אם רוצים להבטיח איקס מגה-ואט חשמל עד שנת 2030, וכולם מדברים על הצורך לעבור לאנרגיה מתחדשת, אבל תכנונית אין לנו סימנים שזה מה שהולך להיות.

וליד טאהא: אולי נדע אם באמת מתכוונים או לא מתכוונים.

וליד טאהא: אם כן מתכוונים, למה לא נערכים תכנונית ולמה לא מציגים לנו חלופות מהעולם הזה של האנרגיה ולא רק חלופות של תחנות מוגזות שמרעישות מעל ראש התושבים וגורמות לנזק בריאותי ונציגי משרד הבריאות היו נחרצים לגבי הנזק הבריאותי שזה גורם לאנשים.

וליד טאהא: כנ"ל גם נציגי משרד להגנת הסביבה.

וליד טאהא: משרד האנרגיה לא אמר שהוא רוצה את זה.

וליד טאהא: איפה הבעיה?

וליד טאהא: בתכנון מתחשבים בעלות ההולכה?

וליד טאהא: שיעשו את זה במקום רחוק בנגב ויישאו בעלות ההולכה.

שרון רופא אופיר: אפשר להעביר את זה יחד עם החוות של מה שקורה במפרץ חיפה.

וליד טאהא: בבקשה, תומר.

וליד טאהא: תציג את עצמך ואת תפקידך.

תומר גוטהלף: אני מתכנן מחוז דרום.

תומר גוטהלף: המחוז שלי משתרע מאשדוד עד אילת.

תומר גוטהלף: שמענו כאן הרבה מאוד התנגדויות לתחנות כוח באזור המרכז.

תומר גוטהלף: שאל כבוד היושב ראש בבוקר, הוא אמר מה הבעיה לעשות קווי הולכה, זה רק בעיה של מחיר.

תומר גוטהלף: אני רוצה לומר שזאת לא בעיה של מחיר.

תומר גוטהלף: יש לה השלכות מאוד מאוד קשות.

תומר גוטהלף: באופן עקרוני, את החשמל צריך לייצר בקרבה לאזורי הביקוש ולא להרחיק אותו למרחק של עשרות ומאות קילומטרים מאזורי הצריכה כי אז אנחנו נדרשים למערכות הולכה מאוד ארוכות.

וליד טאהא: כשנדרשים לזה, איפה הבעיה, בעלויות?

תומר גוטהלף: לא.

תומר גוטהלף: ממש לא.

תומר גוטהלף: הבעיה היא במגבלות שמטילים קווי חשמל, כבוד היושב ראש.

תומר גוטהלף: קווי חשמל, קווי 400 שנקראים קווי מתח על עליון וקווי מתח 161 שהם קווי מתח עליון, מטילים מגבלות של 25, 35 ולפעמים גם 50 מטרים מכל צד לאורך מאות קילומטרים.

תומר גוטהלף: אצלנו במחוז דרום המגבלות הללו מטילות מגבלות על ישובים, על כסייפה, על סאווה, על ואדי אל נעם.

תומר גוטהלף: לפעמים יוצא שעמוד חשמל נמצא גובל ולפעמים גם בתוך חצר של מישהו.

תומר גוטהלף: זאת הסיטואציה במחוז דרום.

תומר גוטהלף: באה חברת חשמל ואומרת שעכשיו אישרו עוד תחנות כוח בדרום, אז אני צריכה קווים יותר גדולים, יותר חזקים, להכפיל את הקווים ואנחנו סובלים ממגבלות חריפות מאוד.

תומר גוטהלף: בתוך תל שבע עובר קו מתח עליון באמצע הישוב.

תומר גוטהלף: זה משהו שלא יעלה על הדעת.

תומר גוטהלף: באים ואומרים שבגלל שהוספנו תחנה מדרום לתל שבע והצריכה היא בראש העין, אז עכשיו צריך להכפיל ולעשות עוד קו באמצע החצרות בתל שבע.

קריאה: למה הקו לא עקף את תל שבע?

תומר גוטהלף: לא עקף כי היסטורית שמו שםץ

קריאה: בגלל שרוצים לחסוך.

תומר גוטהלף: כדי להסיט את הקווים דורשים מאות מיליוני שקלים.

קריאה: ולמה לא תת קרקעי?

תומר גוטהלף: הסיטואציה הזאת שהקווים מטילים מגבלות מאוד מאוד חריפות.

תומר גוטהלף: אני אומר עוד דבר.

תומר גוטהלף: כרגע, כיום, וחבל שלא הציגו את הנתונים האלה, תבקשו אותם ממשרד האנרגיה, כ-60 אחוזים מייצור החשמל בישראל מיוצר באזור הדרום למרות שנמצא שם רק 10 אחוזים מהביקוש.

תומר גוטהלף: מה אתם רוצים לעשות, שיהיה 100 אחוזים מהייצוא ועל 10 אחוזים מהביקוש והכול ילך בהולכה?

תומר גוטהלף: לא יהיה דרום ולא יהיה נגב.

תומר גוטהלף: הכול יהיה מרושת במגבלות של קווי מתח עליו.

וליד טאהא: אתה הצלחת להרגיז את חברי הכנסת.

וליד טאהא: עד עכשיו הם ישבו בשקט.

וליד טאהא: אתה עושה לי בעיות.

וליד טאהא: חבר הכנסת אלון טל רוצה לשאול אותך שאלה.

אלון טל: הוא היה סטודנט שלי אבל לא לימדתי אותו אנרגיה.

אלון טל: היושב ראש, תומר גוטהלף הוא באמת מתכנן דגול אבל ברור שההשלכה של דבריו של תומר היא שאנחנו חייבים לבנות מערכת אנרגיה מבוזרת.

אלון טל: נכון, צריך לייצר את החשמל ליד הביקוש באמצעות פאנלים סולריים על גגות ואגירה ולא על ידי תחנת כוח גדולות.

אלון טל: אני מרגיש אדוני שהדיון הזה – ואני שמעתי גם את נציגת משרד האנרגיה – כמו שיש לך ילד שרוצה ללמוד לרכוב על אופניים ויש לו גלגלי עזר.

אלון טל: תחנות הכוח מגז הן בעצם גלגלי העזר.

אלון טל: אנחנו צריכים לעבור גמילה ולהגיד שנתחיל לסמוך על אגירה ועל הפיתוחים שהן בדרך אבל אם תמיד נתחיל להשקיע בתחנות כוח חדשות מגז, נהיה תקועים אתן לאורך זמן.

אלון טל: זה בזבוז זמן וזה גם הייתי אומר שזה בניגוד למדיניות הממשלה, עם כל הכבוד.

וליד טאהא: תודה רבה לחבר הכנסת אלון טל ותודה לתומר.

וליד טאהא: אנחנו רוצים לעבור עכשיו לעם.

וליד טאהא: עד עכשיו שמענו את נציגי העם, רשויות, כל מיני בעלי תפקידים.

וליד טאהא: יש לנו גם נציגות ונציגים של מטות מאבק של תושבים שרוצים לנשום אוויר נקי ולשתות מים לא מורעלים.

וליד טאהא: נאפשר ליפה זפרני להתייחס.

יפה זפרני: אני נותנת את זכות הדיבור לארז.

יפה זפרני: דיברו הרבה על קסם ופחות על חדרה.

שרון רופא אופיר: דיברו הרבה על חדרה.

וליד טאהא: אני אומר משהו בעניין הזה.

וליד טאהא: אנחנו כאן מדברים על העיקרון של הקמת תחנות כוח מוגזות.

וליד טאהא: לא מדברים לא על קסם, לא על חדרה ולא על ראש העין.

וליד טאהא: דברו מההיגיון הזה.

וליד טאהא: שימו לב שלא באנו לדבר על תחנה אלא באנו לדבר על העיקרון.

וליד טאהא: רוצים לחפש חלופות.

וליד טאהא: מדברים על חלופות.

וליד טאהא: לא נתמקד בתחנה ולא נתמקד בחדרה ולא בכפר קאסם.

יפה זפרני: עדיין יש כאן שתי תוכניות שהן בהליכי תכנון מאוד מתקדמים ולכל אחת יש את הייחוד שלה.

יפה זפרני: אני חושבת שבסופו של דבר תצטרך להתקבל החלטה וההחלטה תצטרך אחר כך לעבור לאישור הממשלה, אם מוסד התכנון יחליט, ואני מקווה שלא.

וליד טאהא: נכון.

וליד טאהא: כל החלטה צריכה את אישור הממשלה.

יפה זפרני: אנחנו רוצים להעלות מודעות לבעיות הספציפיות לשתי התוכניות וכמובן שיש עוד כמונו שגם צריכים לעבור למתחדשות במקום להקים אותן.

יפה זפרני: בכל זאת הדיון הוא על חדרה וקסם.

ארז אריאב: יו"ר מטה המאבק נגד תחנת כוח נוספת, בדגש על נוספת, בחדרה.

ארז אריאב: צהריים טובים אדוני היושב ראש, חברי כנסת ומוזמנים.

ארז אריאב: אני נמצא כאן היום כראש מטה המאבק.

ארז אריאב: המאבק שלנו הוא כפי מטה מאוד הטרוגני, יש בו גם נבחרי ציבור ממספר ישובים במתחם.

ארז אריאב: זאת לא רק חדרה אלא זאת חדרה והאזור.

ארז אריאב: מדברים על אזור שרון, כרמל, על 18 רשויות, על 700 אלף תושבים.

ארז אריאב: גרעין המטה הזה הוקם אי שם ב-2017 כנגד הקמת שתי תחנות כוח באזור, אחת בקיבוץ רגבים ואחת בקיבוץ משמרות.

ארז אריאב: המטה הזה הצליח בוות"ל להוריד אותו.

ארז אריאב: הפעילות המרכזית של המטה במהלך השנה האחרונה, מהרגע שנודע לנו על האיוולת שהולכים להקים לנו עוד תחנת כוח נוספת במרחב, לקח בחשבון להביא לתוכו את איגוד ערים שרון-כרמל.

ארז אריאב: איגוד ערים שרון-כרמל, המנכ"ל ידבר אחר כך, הוציא תזכיר בנושא התחנה.

ארז אריאב: פרסמנו עשרות כתבות והוצאנו.

ארז אריאב: בפברואר האחרון יצאנו עם הפגנה, אפשר לראות את תמונתו של חבר הכנסת יוראי להב הרצנו.

ארז אריאב: אני לא אריץ את הסרטון בו הוא מדבר באופן נוקב אבל אני אשמח מאוד שהוא יחזור על הדברים כאן בהמשך.

ארז אריאב: פנינו למשרד הבריאות וסיפרנו לו על הקרבה לשכונות הצפוניות של חדרה.

ארז אריאב: אנחנו מדברים על 300, 400 מטרים.

ארז אריאב: שכונות של אלפי תושבים, מאות בתי אב ומרחק של קילומטר מבית החולים המרכזי של האזור, הלל יפה.

ארז אריאב: הלל יפה נמצא - מצד מזרח 0PC.

וליד טאהא: קילומטר אווירי.

ארז אריאב: קילומטר אווירי.

ארז אריאב: OPC 2, ומצד מערב יש לנו את אורות רבין שזאת היום מוגדרת כתחנה המזהמת ביותר, המפעל המזהם ביותר בארץ.

ארז אריאב: התשובה של משרד הבריאות, כמו שנשמעה כאן, היא נחרצת אבל מה שהפתיע אותי כבוד היושב ראש זה שמשרד הבריאות הוא רק משקיף בוות"ל.

ארז אריאב: איך יתכן שמשרד כל כך מרכזי שאמון על בריאות הציבור, אין לו אפילו יכולת הצבעה בוות"ל.

ארז אריאב: הוא רק משקיף.

ארז אריאב: לכן אני מבקש מאדוני היושב ראש שהדבר הזה ישתנה.

ארז אריאב: לא יתכן.

ארז אריאב: משרד הבריאות לא נקב במספרים אבל אני הייתי בפגישות עם קברניטי העיר חדרה ואני אבקש גם לתת להם לדבר ב-זום כי גם הנהלת העיר חדרה רוצה לדבר.

ארז אריאב: קרוב ל-250 מתים, ובשקף הבא, אם נעבור, נוכל לראות שיש גם פגיעה מאוד קשה במחלות לב-ריאה.

ארז אריאב: דבר שני שהייתי מבקש ממשרד הבריאות זה לתת תסקיר בריאותי לאזור, שנדע בדיוק ונוכל לאמוד את זה.

ארז אריאב: אנחנו יודעים שיש לנו 250 מתים מאורות רבין.

ארז אריאב: אני שומע את המספר הזה כל הזמן.

ארז אריאב: אני רוצה תסקיר מקצועי של משרד הבריאות.

וליד טאהא: כרשות לא ביקשתם את זה?

וליד טאהא: לא דאגתם לכך?

ארז אריאב: אני לא רשות.

ארז אריאב: אני תושב פרדס חנה.

ארז אריאב: אלה שני הדברים שהייתי רוצה לדבר עליהם.

ארז אריאב: מטה המאבק נפגש עם המשרד להגנת הסביבה, גם עם הממשל הקודם.

ארז אריאב: לדאבוני טרם נפגשנו עם השרה הנוכחית.

ארז אריאב: ביקשנו פגישה.

ארז אריאב: היום ברכבת קיבלתי שיחת טלפון ואמרתי שמן הראוי שייפגשו אתנו.

ארז אריאב: העמדה, גם של השלטון הקודם וגם של השרה הנוכחית, היא נחרצת והיא מופיעה למעלה במכתב שקיבלתי לפיו המשרד להגנת הסביבה מתנגד בכל תוקף להקמת תחנות פוסיליות.

ארז אריאב: שמענו את זה.

וליד טאהא: חברים, המון אנשים ביקשו להתייחס.

וליד טאהא: בואו נעשה את זה יותר קצר.

ארז אריאב: אני אנסה להתמקד.

וליד טאהא: כן.

וליד טאהא: יותר ממוקד.

ארז אריאב: נושא הבטיחות כבר עלה.

ארז אריאב: קרו מקרים.

ארז אריאב: יש לנו כאן מקרה שקרה בתחילת העשור הקודם בשנת 2010, אסון מידלטאון בקונטיקט.

ארז אריאב: במהלך תהליך ישוב, ניצוץ קטן הצית תחנת כוח שם, 10 הרוגים, 50 פצועים, מרחק הריקושטים עד 400 מטרים ממה שאני למדתי.

ארז אריאב: כולנו חווינו ניסיון פגיעה מדרום, באשקלון.

ארז אריאב: כמובן לא ניסו לטווח את רוטנברג, אותם אויבים אכזריים שיש לנו, אבל הם כן פגעו במכל אחסון הדלק.

ארז אריאב: המכל הזה הוצג במרחק של קילומטר עד קילומטר וחצי מאוכלוסייה.

ארז אריאב: באותו יום גם משרד הבריאות וגם משרד להגנת הסביבה הוציאו הנחיה לכל התושבים להיכנס הביתה עקב הזיהום.

ארז אריאב: OPC 2 נמצא במרחק של עד 400 מטרים מבתי הישוב וצמוד דופן לאזור המסחר והתעשייה של חדרה.

ארז אריאב: צמוד דופן, רבותיי.

ארז אריאב: זה אומר שיש שם גם אולמות אירועים, יש שם גם קניוניות, יש שם חנויות משחקים.

קריאה: וגני ילדים.

ארז אריאב: גני ילדים הם בשכונות.

ארז אריאב: אני מדבר גם על אזור התעשייה הזה.

ארז אריאב: תסקיר היזם לא דיבר בכלל על האזור הזה.

ארז אריאב: אנחנו נראה אחר כך את הרצפטורים.

ארז אריאב: הוא בכלל לא הגיע לשם.

ארז אריאב: הוא יצא החוצה.

ארז אריאב: בכלל לא נתן שם הדגשים על האזורים המסוכנים האלה.

ארז אריאב: ראינו כבר הלכה למעשה את האסון שקרה בקונטיקט.

ארז אריאב: אמנם שם אין אישור ואמרו לי שהיום כבר לא עושים את זה, אבל לנו, לצערנו, יש אויבים גם מצפון וגם מדרום.

ארז אריאב: זה לא סוד רבותיי חברי הכנסת ואדוני היושב ראש שניסו לטווח אותנו, את חדרה, כבר קודם והנשקים הופכים להיות יותר מדויקים.

ארז אריאב: דרך אגב, נציג משרד הביטחון צריך להיות בוות"ל ולתת את הדין על הדברים האלה.

ארז אריאב: תשתיות לאומיות הם אזורים קריטיים שמהווים סיכון.

ארז אריאב: אנחנו עדיין לא גרים בשוויץ.

ארז אריאב: פגיעה בערך נדל"ן.

וליד טאהא: תתכנס בבקשה.

ארז אריאב: פגיעה בערך נדל"ן עקב קרבה למקומות כאלה.

ארז אריאב: זה יכול להגיע עד 20 אחוזים פגיעה בערך הנדל"ן.

ארז אריאב: אז גם רצחת וגם ירשת.

ארז אריאב: גם פגעת בהם בבריאות וגם הורדת להם את ערך הנדל"ן.

ארז אריאב: זכינו - כמו שאמרתי לך אדוני היושב ראש - במקום ראשון במפעל המזהם אורות רבין ועכשיו רוצים לתת לנו פרס, עוד תחנת כוח יותר מזהמת שתוסיף עוד זיהום.

ארז אריאב: לפני כשלושה שבועות, תוכל לראות אדוני, מספר ראשון, מפעלים מזוהמים של ישראל, אורות רבין, זכה במקום הראשון.

ארז אריאב: אני שואל מה מגיע לנו, שיורידו לנו תשתיות?

ארז אריאב: אנחנו לא מדברים כאן על ...

ארז אריאב: שיהיה ברור.

ארז אריאב: זה בחצר האחורית שלנו.

ארז אריאב: יש לנו מספיק.

ארז אריאב: יש לנו את אורות רבין, יש לנו את אסדת הגז, יש לנו מתקני התפלה, יש לנו את OPC 1 ורוצים להעביר לנו גם את שדה התעופה מהרצליה.

ארז אריאב: עוד שבועיים יש דיון בוות"ל.

ארז אריאב: חבר'ה, איפה השוויון?

ארז אריאב: שרת האנרגיה ביקרה בתחילת ספטמבר ב-OPC 1 אצל היזם.

ארז אריאב: לי ולמטה שלי נודע על כך והלכנו לבקר אותה, אמנם כמחאה רגעית.

ארז אריאב: בתום הפגישה היא הוציאה ברשתות את האני מאמין שלה, איפה אמורות לקום תחנות כוח.

ארז אריאב: אני יכול להזדהות אתה לגמרי.

ארז אריאב: שלב אחד, היא אומרת, במקור הצריכה.

ארז אריאב: כמה שיותר קרוב למקור הצריכה.

ארז אריאב: אנחנו לא מקור צריכה.

ארז אריאב: חדרה היא לא מקור צריכה.

ארז אריאב: מצד שני היא אומרת שזה לא יהיה קרוב לאוכלוסייה, אז חדרה לא תופסת שם, אנחנו נמצאים 300-200 מטרים מבתי אב משני הכיוונים, עשרות אלפי תושבים בטווח, דיברנו על אזור תעשייה וההולכה, רק עכשיו שמענו, זה 50 קילומטרים לקחת דרומה.

ארז אריאב: לגבי המלאי התכנוני, אני לא אדבר אלא אתן בבקשה, ברשותך, לחדרה להציג את הנושא.

וליד טאהא: אני רוצה להודות לך ואני אתן את זכות הדיבור ולא אתה.

וליד טאהא: אני באמת רוצה להודות לך.

וליד טאהא: העברת את המסר חזק וברור.

וליד טאהא: אני רוצה לתת את זכות הדיבור לחברי הכנסת שישבו בשקט.

וליד טאהא: מתחילים עם חברות הכנסת, עם שרון רופא אופיר.

וליד טאהא: בבקשה.

שרון רופא אופיר: תודה רבה אדוני היושב ראש.

שרון רופא אופיר: אני חושבת שאין מחלוקת שמדינת ישראל זקוקה לתחנות כוח.

שרון רופא אופיר: אנחנו צריכים תחנות כוח שייצרו חשמל לטובת הצרכנים.

שרון רופא אופיר: עד כאן מצוין.

שרון רופא אופיר: אבל אנחנו צריכים תחנות כוח שיותאמו למאה ה-21 ונדמה לי שמה שמוביל כאן מינהל התכנון שייך למאה ה-20 ואולי לסוף המאה ה-19.

שרון רופא אופיר: זאת התחושה שלי.

שרון רופא אופיר: יש לי כאן תחושה כתושבת קריית טבעון.

שרון רופא אופיר: אני עצמי גרה באזור שהוא אזור שחשוף מאוד לזיהום.

שרון רופא אופיר: דיברת כאן קודם, ראש עיריית חדרה, על נושא סרטן הריאות.

שרון רופא אופיר: אזור מפרץ חיפה לצערי מוביל כמקום מספר אחד בסרטן ותחלואה.

שרון רופא אופיר: הבית שלי יושב ממש מעל מכלי הדלק, שבעה מכלים ליתר דיוק, שמדברים עליהם היום.

שרון רופא אופיר: דיברו עליהם גם אז בתוכנית ממשלה, אותה ממשלה שעברה מן העולם, אבל דבר אחד טוב היא עשתה, היא דיברה על פינוי מפרץ חיפה, מה שעוד לא קרה.

שרון רופא אופיר: אני תמהה איך יכול להיות שיד אחת מדברת על פינוי מפרץ חיפה והיד השנייה מקבלת את החלטת הממשלה 2592 ביולי 2017 ומחליטה להקים בכפר קאסם, בג'לג'וליה, בחדרה, תחנות כוח.

שרון רופא אופיר: למה?

שרון רופא אופיר: כדי שעוד עשר שנים נשב כאן שוב בוועדת הפנים ונדבר על פינוי תחנות הכוח האלה?

שרון רופא אופיר: מפגעים בריאותיים.

שרון רופא אופיר: מפגעים ביטחוניים.

שרון רופא אופיר: בלבנון השנייה טיווחו כל הזמן גם את אזור תחנת הכוח של חדרה, גם את המכלים סמוך לבית שלי וגם את המכלים במפרץ חיפה.

שרון רופא אופיר: איך אמרת?

שרון רופא אופיר: מדינת ישראל זה לא שוויץ.

שרון רופא אופיר: אני מסכימה חד משמעית.

שרון רופא אופיר: מעבר לזה, אזרחי מדינת ישראל, בריאות שלהם חשובה לנו מעל הכול.

שרון רופא אופיר: אנחנו לא יכולים כחברי ועדה לתת יד לדבר הזה.

שרון רופא אופיר: אני הייתי מבקשת לשמוע מה הן החלופות.

שרון רופא אופיר: אני שאלתי קודם ולא הבנתי בצורה ברורה מה הן החלופות, איך אפשר להקים תחנות חשמל אחרות שנותנות מענה אחר כי אנחנו זקוקים לתחנות כוח, ואיך גורמים לפרסה הזאת – זו פרסה, סליחה שאני אומרת – להסתיים.

שרון רופא אופיר: יושבים כאן כולם מסביב לשולחן למעט הגוף התכנוני, כולם נגד.

שרון רופא אופיר: אמרתי קודם שנצביע מי בעד.

שרון רופא אופיר: כולם נגד, אז לא חבל על הזמן היקר של כולנו?

שרון רופא אופיר: מה שנקרא, בואו נתקדם.

ארז אריאב: ברשותך, אני רוצה לענות לך.

וליד טאהא: לא.

וליד טאהא: אתה לא עונה.

וליד טאהא: תודה רבה חברת הכנסת שרון רופא אופיר.

וליד טאהא: עוברים לחברת הכנסת מיכל שיר סגמן.

מיכל שיר סגמן: תודה רבה אדוני היושב ראש.

מיכל שיר סגמן: אני אהיה מאוד קצרה ולא אחזור על דברים שנאמרו.

מיכל שיר סגמן: בשנים האחרונות, בפרט בשנה האחרונה, פנו אלי תושבי ראש העין ומה שאני אומרת לא גורע ולא במעט מהמצוקה של תושבי חדרה.

מיכל שיר סגמן: אנחנו יודעים שיש סכנה למאגר המים הגדול ביותר בישראל.

מיכל שיר סגמן: אנחנו יודעים שיש קרבה לשכונות מגורים, לזיהום אוויר ופגיעה בילדים, במשפחות ובנשים בהריון.

מיכל שיר סגמן: הייתה קביעה של רשות המים ש-70 אחוזים משטח התחנה בקאסם עדיין נמצא באזור עם רגישות הידראולית גבוהה.

מיכל שיר סגמן: מנכ"ל משרד האנרגיה בינואר 2021 אמר שאין צורך בתחנת קאסם.

מיכל שיר סגמן: התנגדות של המשרד להגנת הסביבה והכי חשוב, התנגדות התושבים.

מיכל שיר סגמן: ההתנגדות הנחרצת שבמשך שנים אנחנו שומעים את התושבים האלה שיש להם, אני מניחה, עוד עיסוקים בחיים והם רודפים אחרי עצמם ברוב המקרים ומתחננים שימנעו מהם את האסון הזה בהקמת תחנת הכוח הזאת.

מיכל שיר סגמן: בהמשך למה שחברתי חברת הכנסת רופא אמרה, פתרונות יש כשהמדינה רוצה.

מיכל שיר סגמן: לדעתי, אם אתה שואל אותי אדוני היושב ראש, יש כאן איזשהו גורם שאולי לכאורה – אני אסייג את זה – לקח בחשבון שיש כאן מדינה שהשכם והערב נכנסת לבחירות, כנסת מתפזרת, עוד כנסת מתפזרת, משרד ממשלתי משתנה, שר כזה, שר אחר, ומנצל את המצב הזה על חשבון התושבים.

מיכל שיר סגמן: אני כאן כדי לומר שאנחנו כאן כדי להישאר.

מיכל שיר סגמן: תחנת הכוח הזאת לא תקום ואנחנו נעשה על זה מעקב ובכל פעם שאיזשהו משהו יתקדם בנושא הזה, אנחנו נתקדם בחקירה למה.

מיכל שיר סגמן: למה לא מצאו פתרונות אחרים.

מיכל שיר סגמן: אף אחד לא רוצה את התחנה הזאת.

מיכל שיר סגמן: היא נזק במיקום בו מתכוונים להקים אותה.

מיכל שיר סגמן: זה ברמת המחדל שעדיין מדברים על זה.

מיכל שיר סגמן: אנחנו באוקטובר 2021 ואני מוכנה לבדוק כמה פעמים קיימו על זה ישיבות.

מיכל שיר סגמן: אדוני היושב ראש, לזה צריך לשים סוף.

מיכל שיר סגמן: קודם כל בוא נוריד את זה מהשולחן, בוא נוריד את זה מסדר היום, ועכשיו בוא נפתח דיון חדש על תחנות כוח והיכן מקימים אותן במדינת ישראל.

מיכל שיר סגמן: קודם כל בוא נוריד גיאוגרפית מסדר היום על מנת שאנשים מראש העין ומחדרה יוכלו לשוב ולישון בשקט כשהם יודעים שזה לא רובץ על ראשם.

מיכל שיר סגמן: תודה רבה.

וליד טאהא: תודה רבה חברת הכנסת מיכל שיר.

וליד טאהא: נשמע את חבר הכנסת בני בגין אבל אני רוצה לבקש מהחבר'ה שאחראים על ה-זום.

וליד טאהא: נמצאת אתנו סגנית ראש העיר אשקלון?

וליד טאהא: אם כן, נרצה לדבר אתה עוד מעט.

קריאה: גם ראשת המועצה האזורית דרום השרון נמצאת ב-זום.

וליד טאהא: מעניין אותי לשמוע את סגנית ראש העיר אשקלון.

וליד טאהא: לפני כן נשמע את חבר הכנסת בני בגין.

זאב בנימין בגין: תודה אדוני היושב ראש.

זאב בנימין בגין: אני דווקא רוצה להביא כדוגמה את המצב שתואר לגבי ג'לג'וליה.

זאב בנימין בגין: אנחנו – זה כל מי שעסק אי פעם בנושאים אלה – כבר 20 שנים, אולי 30 שנים, משתמשים במכשיר תכנון אמנם טכני, מאוד יעיל ומאוד מועיל, והוא מערכת מידע גיאוגרפית, GIS או בעברית המקובלת היום ממ"ד והוא מכשיר ראשוני שצריך לאפשר לנו התקדמות יעילה בתכנון כאשר הצעד הראשון בה הוא סינון של אותם אזורים שאינם מתאימים לתכנון ביעד מסוים.

זאב בנימין בגין: מה צריך לעשות או מה עושים.

זאב בנימין בגין: לוקחים את כל המפות הקיימות, את כל התכנונים הקיימים, ומרכיבים אותם אחד על השני - אני מצטער שאני חוזר ליסודות – ובודקים את החפיפה ובודקים את הסתירה.

זאב בנימין בגין: אני חושב שזה היה מייעל את העבודה התכנונית והציפייה מתוך הדיון הזה או מתוך הנתונים היא שכבר בסינון הראשוני יש לנו מפה עם תכנון עתידי למשל של ג'לג'וליה או אזור ההתפתחות היחיד שאליו היא יכולה להתפתח, מלבישים עליו את רדיוס הסכנה, אם יש רדיוס סכנה מוגדר, של בעניין זה תחנת הכוח.

וליד טאהא: קראו לה תחנת השלום.

זאב בנימין בגין: אני לא נגד אדוני.

זאב בנימין בגין: אני בעד שלום.

זאב בנימין בגין: שלום, שלום בית ושלום בכנסת.

זאב בנימין בגין: הכול טוב.

זאב בנימין בגין: חס וחלילה שלא יובן.

וליד טאהא: דווקא אני רוצה לחזק את מה שאתה אומר חבר הכנסת בני בגין.

וליד טאהא: הרי הם קבעו את הקריטריונים היכן לא תוקמנה תחנות והם לא עובדים בהתאם לזה.

שרון רופא אופיר: הם חורגים מההחלטה.

וליד טאהא: אתה מבקש סינון, אז הם קבעו ולא אנחנו קבענו והם מתכננים בניגוד למה שקבעו.

זאב בנימין בגין: לכן ההליך או המשך ההליך לא ברור לי.

זאב בנימין בגין: כמובן אם יש תכנון, כמו שאמרת אדוני היושב ראש, מתי שהוא הוא יתקדם לקראת ביצוע, בין השאר כי אנחנו שומעים שהחלופות מתמעטות ולכן צריך מאוד מאוד להיזהר.

זאב בנימין בגין: אני מתקשה מאוד לראות איך אפשר לראות התקדמות בכיוון הזה שתשיג אחור ישובים בסביבה.

זאב בנימין בגין: תודה.

וליד טאהא: תודה רבה חבר הכנסת בני בגין.

וליד טאהא: אנחנו רוצים לשמוע עכשיו את מיריי אלטיט, סגנית ראש העיר אשקלון שנמצאת ב-זום.

מיריי אלטיט: תודה אדוני היושב ראש.

מיריי אלטיט: אנחנו בין ארבעת התחנות שנדונו כל התקופה האחרונה.

מיריי אלטיט: נקודת המפתח היא נושא הביזור.

מיריי אלטיט: ביזור התחנות הקיימות.

מיריי אלטיט: אדוני היושב ראש שאל בתחילת הדיון האם עושים חשיבה.

מיריי אלטיט: אנחנו באים ואומרים איזו חשיבה באמת נעשית.

מיריי אלטיט: כמות המיתקנים האסטרטגיים המזהמים בעיר אשקלון רק הולכת וגדלה - כל המכלול של קצ"א, תש"ן, כל הנקודה שהציג כרגע אחד הדוברים, תחנת רוטנברג ועוד.

מיריי אלטיט: אני רוצה לציין שבנפת אשקלון מיוצרים 30 אחוזים מצריכת החשמל במדינת ישראל כאשר נפת אשקלון, 15 אחוזים מתוך הצריכה הזאת.

מיריי אלטיט: יתרה מכך, אני אומרת שאין שום סיבה שהצריכה לתושבי המרכז תהיה באשקלון או בסביבת אשקלון ותגיע לאזור המרכז מכאן.

מיריי אלטיט: אנחנו עיר שמייצרת חשמל לכל תושבי ישראל על חשבון בריאותם ועל חשבון התושבים ועל חשבון התחלואה.

מיריי אלטיט: ציינו דוברינו קודם לכן את הנושא הביטחוני וראש העיר מציין זאת מעל כל במה.

מיריי אלטיט: הנושא הביטחוני הוא נושא קשה, הוא נושא כאוב בעיר אשקלון.

מיריי אלטיט: העיר אשקלון היא העיר המטווחת ביותר במדינת ישראל בכל הסבבים האחרונים.

מיריי אלטיט: כשאנחנו מדברים על בריאות, ואני לא מגיעה עכשיו לנושא התחלואה, בנושא של המפעלים המזהמים, אני מדברת על המצב הביטחוני.

מיריי אלטיט: אותם צווים מלווים בבריאות נפשית מתמשכת, פגיעות פיזיות, באבדות בגוף ובנפש של כל התושבים מילדים ועד מבוגרים.

מיריי אלטיט: אם אנחנו מוסיפים למצב הזה את כל נושא התחלואה בעיר אשקלון, המצב של העיר אשקלון הוא מצב – אמר סגן ראש עיריית חדרה קודם פח אשפה אחורי - לפיו אנחנו טוענים שאנחנו החצר האחורית של מדינת ישראל.

מיריי אלטיט: לכן אנחנו אומרים שאין מקום לתכנן תחנות כוח פוסיליות נוספות בעיר אשקלון, בטח לא להגביל את המצב הקיים.

מיריי אלטיט: אנחנו כל העת מנסים לעשות שינויים במצב ולהתמודד עם המצב הקיים היום כשאנחנו לא יכולים להתמודד אתו, הן מהמצב התחלואתי, הן מהמצב הבריאותי, הן מזה שעברנו רק בסבב האחרון עם הפגיעה של מכל קש"ן, תושבים שישבו בבית.

מיריי אלטיט: אנחנו במשך שבוע וחצי לא יכולנו לנשום אוויר נקי בחוץ וכל ההשלכות האלה הן השלכות שמלוות אותנו במהלך כל יום.

מיריי אלטיט: זה לא לחכות עכשיו לעוד תחנה.

מיריי אלטיט: אנחנו כבר חיים בתוך הזיהום הזה.

מיריי אלטיט: אנחנו כבר נושמים את האוויר הלא צח הזה.

מיריי אלטיט: עם הים ועם הנופים של העיר אשקלון, התושבים באשקלון לא נושמים אוויר נקי.

מיריי אלטיט: הראייה צריכה להיות ראייה כוללנית, עם ראייה של ביזור אותם תחנות במקומות באמת שצריך להקים אותן ולא סמוך למקומות שאנחנו כבר נמצאים בהם.

וליד טאהא: תודה רבה.

וליד טאהא: אני רוצה להודות לך כי יש לנו עוד הרבה מאוד דוברים.

וליד טאהא: העברת את המסר.

וליד טאהא: אני רוצה לעבור לאושרת גני גונן, ראש מועצה אזורית דרום השרון, שנמצאת ב-זום.

אושרת גני גונן: שלום לכולם.

אושרת גני גונן: אני רוצה לספר לכם שבדרום השרון מתוכננות שתי תחנות כוח.

אושרת גני גונן: שתי תחנות כוח מופעלות על גז, אחת כבר עברה את הוות"ל והוא לפני החלטת ממשלה, זה אורנדי, החלטה 91, עם 1,300, 1,400 מגה-ואט.

אושרת גני גונן: תחנה ענקית.

אושרת גני גונן: השנייה היא התחנה המדוברת כאן, קסם.

אושרת גני גונן: 98.

אושרת גני גונן: שתי תחנות כוח במרחק של ארבעה קילומטרים אחת מהשנייה עם הפקה עצומה שלא נבחנו בה כל ההיבטים של הזיהומים ודיברתם על זה רבות כאן ולא ארחיב על כך.

אושרת גני גונן: אני רק אגיד שפשוט לא ברור לי איך לוקחים טכנולוגיה של אתמול.

אושרת גני גונן: באף מקום בעולם לא מקימים במדינות המפותחות תחנות מונעות גז.

אושרת גני גונן: באף מקום.

אושרת גני גונן: זה ברור וידוע היום שתחנות מופעלות גז הן מזהמות.

אושרת גני גונן: הן מזהמות אולי קצת פחות מהתחנות הפחמיות אבל הן מזהמות.

אושרת גני גונן: לכן היום בעולם המודרני עוברים לתחנות אנרגיה.

אושרת גני גונן: מדינת ישראל משופעת באנרגיה סולרית ואין שום סיבה בעולם שלא נהפוך את התחנות המתוכננת האלה לתחנות עכשוויות שעוברות את האנרגיה הסולרית.

אושרת גני גונן: אנחנו התארגנו במחוז שלנו, בשרון, כל הרשויות הסמוכות כי אין כאן חוקים באיכות הסביבה והקו הכחול של רשות כזאת או אחרת לא מונע את מעברי הזיהום ולכן אנחנו כאן כולנו ביחד, כל הרשויות, 17 רשויות בשרון ובשומרון, מתנגדים נחרצות להקמת תחנות האלה.

אושרת גני גונן: אנחנו אומרים, קחו את השטחים, תעשו מה בהם תחנות אגירה, לכו על האנרגיה הסולרית הבריאה, הנכונה והזולה יותר שגם הפקת החשמל בה תהיה בריאה יותר, סביבתית יותר וזולה יותר לתושבי המדינה, בדיוק כפי שעושות כל המדינות המפותחות בעולם.

אושרת גני גונן: לא יתכן שמדינת ישראל תהיה מאחור, הרחק מאחור, בנושא הזה, כלכלית, איכות סביבה, סביבתית ובריאותית.

אושרת גני גונן: בריאות הציבור חשובה לא פחות מאשר כספי היזמים הפרטיים כי הרי מדובר כאן באמת על צעד יוצא דופן שהממשלה באפריל 2017 התירה ליזמים לבוא, להצביע על נקודה ולהתחיל לתכנן בה בניגוד לכל מה שאנחנו מכירים עד היום, שלוקחים תשתיות לאומיות ומתכננים אותן על פי כל הפרמטרים הנכונים של בריאות הציבור, הסביבה וכולי.

אושרת גני גונן: הממשלה כבר קיבלה החלטה נכונה והגיונית באוקטובר 2020 שאומרת שלא מתכננים יותר תחנות כוח חדשות מבוססות גז.

אושרת גני גונן: לא עושים את זה יותר אלא הולכים כבר על תשתיות קיימות ומסדרים אותן.

אושרת גני גונן: אם יש שם תחנות מזהמות, בואו נהפוך אותן לפחות מזהמות ונרחיב אותן שם או נמצא פתרונות באנרגיה מתחדשת שזה הדבר הנכון כי מדינת ישראל שמה לה יעד, לדעתנו יעד נמוך מדי, ב-2030 להגיע ל-30 אחוזים הנפקת חשמל מאנרגיה מתחדשת.

אושרת גני גונן: אנחנו כאן באים, 18 ראשי רשויות, ואומרים בואו, אנחנו כאן, כבר התחלנו לעשות את זה, את כל מבני הציבור שלנו אנחנו מסבים עכשיו לגגות סולריות ואנחנו נפיק כאן אנרגיה מתחדשת בריאה יותר, זולה יותר ונכונה יותר, סביבתית יותר, ולרדת מהתכנון הישן, הלא נכון והנוראי מבחינת מה שהוא יעשה לבריאות הציבור כאן ולסביבה.

אושרת גני גונן: בטח לא תחנה – אנחנו מדברים כאן על תת"ל 98, שנמצאת על מאגר המים הגדול ביותר של מדינת ישראל.

אושרת גני גונן: זה לא עולה על הדעת שלא נדבר על יתר ההיבטים הסביבתיים, הבריאותיים והביטחוניים שכבר הצגנו אותם במוסדות התכנון.

אושרת גני גונן: אני מבקשת מכל החברים שיושבים בוועדה שתפעילו את מלוא עוצמת

אושרת גני גונן: כם והכוח שלכם כדי שתמומש כאן החלטת הממשלה הנכונה, המתייחסת לכך שאנרגיה מתחדשת, זו צריכה להיות המגמה והפוקוס של מוסדות התכנון.

אושרת גני גונן: ללכת על זה ולא על אנרגיה ישנה, מזהמת ולא נכונה.

אושרת גני גונן: אם כן, אני כאן גם בשם דרום השרון, ששתי התחנות בתחומה, אבל גם בשם 18-17 ראשי רשויות בכל האזור.

אושרת גני גונן: אני מתנצלת מאוד, לא הייתי מתחילת הדיון וגם לא אמשיך בו כי אני באמצע דיון אחר במחוזי, בוועדה הגיאוגרפית, אבל היה לי חשוב מאוד לומר את הדברים ותודה רבה שהעליתם אותי.

וליד טאהא: אני רוצה מאוד להודות לך אשרת גני גונן, ראש המועצה האזורית דרום השרון.

וליד טאהא: תודה רבה לך.

וליד טאהא: אני רוצה לעבור לחברי הכנסת שישבו בצורה כל כך מכבדת עד עכשיו.

וליד טאהא: חבר הכנסת יוראי להב הרצנו, בבקשה.

יוראי להב-הרצנו: תודה.

יוראי להב-הרצנו: אדוני היושב ראש, אני רוצה להודות לך על קיום הדיון החשוב הזה.

יוראי להב-הרצנו: אנחנו בלו"ז דיונים מאוד עמוס וזה לא חלק מחוק ההסדרים אבל זה מאוד חשוב שהבאת את זה לכאן ואתה שומע את הקונצנזוס.

יוראי להב-הרצנו: החלטה 465 של הממשלה היא החלטה נכונה, של מעבר לאנרגיות חלופיות, של הפסקה הדרגתית ואחראית של התלות שלנו באנרגיות פוסיליות.

יוראי להב-הרצנו: אני מבקש לקיים אותה.

יוראי להב-הרצנו: ההחלטה הגדירה שאת המלאי או את 4,000 המגה-ואט שאנחנו צריכים לאגור או לאפשר, לא יבוצעו באמצעות הקמת תחנות כוח פוסיליות חדשות.

יוראי להב-הרצנו: אני רוצה לומר חד וחלק, לפחות מבחינת עמדתי, שאני מתנגד קטיגורית להקמת תחנות כוח פוסיליות חדשות בליבן של מקומות בהם גרים אנשים.

יוראי להב-הרצנו: אי אפשר לצפות שיקימו מרכזי אנרגיה מבוססים דלקים פוסיליים בלב שכונות מגורים ומרכזים עירוניים.

יוראי להב-הרצנו: אני שואל שאלה מאוד פשוטה, מה, הבריאות של תושבי כפר קאסם לא חשובה?

יוראי להב-הרצנו: הבריאות של תושבי ראש העין, כפר סבא, רעננה, לא חשובה?

יוראי להב-הרצנו: צריך אנרגיה.

יוראי להב-הרצנו: אף אחד לא אומר שלא צריך אבל צריך גם אנשים בריאים שיצרכו את האנרגיה הזאת.

יוראי להב-הרצנו: שמענו כאן מנציגת משרד הבריאות והמשרד להגנת הסביבה שיש סכנה ברורה מאותם מרכזי אנרגיה שיפזרו רעלים באוויר וזכותם של התושבים לחיות במקום שבו יש סביבה בריאה ונקייה.

יוראי להב-הרצנו: אני אומר משהו אחר.

יוראי להב-הרצנו: אף אחד לא כופר בצורך באנרגיה אבל השאלה היא איך עושים את זה.

יוראי להב-הרצנו: החלטה 465 מגדירה שלא עושים את זה דרך הקמה של תחנות כוח חדשות.

יוראי להב-הרצנו: יש תשתיות קיימות שאפשר לפתח אותן, להרחיב את הדופן שלהן וזו השיטה להגדיל את מאגרי האנרגיה של ישראל.

יוראי להב-הרצנו: אני שם לזה כוכבית אחת.

יוראי להב-הרצנו: הייתי בחדרה יחד עם מטה המאבק, יחד עם חברי המועצה ואני שותף לדאגה שלהם כי חדרה, כמו שנאמר כאן, היא בית – אני לא רוצה להגיד חצר אחורית – ליותר מדי תשתיות מזהמות.

יוראי להב-הרצנו: לכן אני חושב שלא נכון, בנוסף לכוונה להעביר לשם שדה תעופה, בנוסף לתחנת כוח שכבר קיימת שם, תחנה להתפלת מים, להרחיב שם ולהוסיף עוד תחנת כוח שתייצר עוד זיהום ועוד רעלים.

יוראי להב-הרצנו: לכן אדוני היושב ראש, אני חושב שמכאן צריכה לצאת קריאה ברורה להפסקת התכנון של תחנות הכוח החדשות בריינדיר ובקסם ולהפסקת התכנון בכל מה שקשור להרחבת תחנת הכוח OPC 2 שכבר יש שם יותר מדי תשתיות לאומיות מזהמות.

יוראי להב-הרצנו: זאת דעתי.

וליד טאהא: תודה רבה חבר הכנסת יוראי להב הרצנו.

וליד טאהא: חבר הכנסת מוסי רז.

מוסי רז: תודה רבה אדוני היושב ראש.

מוסי רז: גם אני רוצה להצטרף לתודה על שאתה מקיים את הדיון הזה.

מוסי רז: אנחנו עסוקים בחקיקה אבל זה מאוד חשוב.

מוסי רז: ברור שבריאותם של תושבי כפר קאסם, ראש העין, חדרה, דרום השרון, ג'לג'וליה וכל מי ששכחתי – חשובה ביותר אבל אני לא מתכוון בזה שצריך להעביר את זה למקום אחר, את התחנות, ולפגוע במישהו אחר.

מוסי רז: צריך להימנע מהקמת התחנות האלה.

מוסי רז: אנחנו כמדינה החלטנו שאנחנו הולכים לאנרגיה מתחדשת.

מוסי רז: נכון, זה לא יבוא ביום אחד אבל – יש ויכוח איך סופרים את זה, נניח, נאמר שישה אחוזים, נאמר שבסוף השנה יתממשו התחזיות ונהיה ב-10 אחוזים אנרגיה מתחדשת – אנחנו הולכים להגדיל את האחוז הזה בכל שנה בתקווה שנגיע ל-30 אחוזים בשנת 2030 וגם אם לא, בטוח נתקרב לזה ואחר כך נמשיך לעלות לכיוון ה-100 אחוזים.

מוסי רז: אם אנחנו צורכים הרבה פחות גז, למה תחנות חדשות?

מוסי רז: זה לא קשור לא לבריאות, לא לראש העין, לא לכפר קאסם, אנחנו לא צריכים תחנות גז חדשות.

מוסי רז: אני רוצה לשאול את משרד האנרגיה.

מוסי רז: מה יכולת הייצור היום, מה יכולת הייצור אליה הם מעוניינים להגיע, בגז?

מוסי רז: מה היכולת הזאת?

מוסי רז: האם הם מתכוונים להעלות את היכולת הזאת?

מוסי רז: כי אם לא מתכוונים להעלות, אז לא צריך תחנות חדשות.

מוסי רז: אם מתכוונים להעלות, זה סותר את כל מה שאמרתי קודם לגבי החלטת הממשלה והחלטות של העולם כולו ולא רק החלטת הממשלה.

מוסי רז: אני רוצה לשאול עוד שאלה.

מוסי רז: האם אנחנו בכלל ויתרנו על נושא של התייעלות אנרגטית?

מוסי רז: אולי גם נצרוך פחות?

מוסי רז: כי זה דבר חשוב לא פחות מאשר מעבר לאנרגיות מתחדשות.

מוסי רז: ברור שהיצע יוצר ביקוש.

מוסי רז: אנחנו לא נמצאים עכשיו כמו שהיה לפני 30 שנים אז בלימודי כלכלה אמרו שיש היצע ויש ביקוש.

מוסי רז: היצע יוצר ביקוש.

מוסי רז: כמובן שאם אנחנו נמשיך ליצור תחנות כל הזמן, אנחנו גם ניצור ביקוש לחשמל.

מוסי רז: אנחנו לא רוצים חשמל כזה.

מוסי רז: אנחנו לא רוצים את זה.

מוסי רז: אנחנו רוצים קמפיינים, לעבור להתייעלות אנרגטית, שנדע, כן, שנדע גם להגיד לציבור, תשמעו, אם לא תתייעלו אנרגטית, יכול להיות שב-6 בפברואר, ביום הכי קר בשנה, תהיה בעיה של החימום בלילה.

מוסי רז: כן.

מוסי רז: ממש ברמה הזאת.

מוסי רז: לא להגיד, תשמעו, זה בסדר גמור, תבזבזו ובאמצע אוגוסט, כשחם, אתם יכולים להדליק מזגן וגם לצאת מהבית כי זה סבבה, יש לנו רזרבה.

מוסי רז: לא.

מוסי רז: לא רוצים רזרבות.

מוסי רז: רוצים לדעת שאנחנו עוברים לאנרגיה מתחדשת באמת.

מוסי רז: לכן הוועדה צריכה לקרוא לממשלה – אני לא מבין למה לקרוא לממשלה שהחליטה את זה – לקרוא למוסדות התכנון כולם, אין דבר כזה יותר תחנות גז חדשות.

מוסי רז: תחנות מוגזות חדשות.

מוסי רז: אין דבר הזה.

מוסי רז: עכשיו לכו ותסתדרו.

מוסי רז: עם כל הכבוד והאהבה, באמת לא מעניין אותי לא ראש העין, לא כפר קאסם ולא אף ישוב אחר שהוזכר.

מוסי רז: זה לא קשור בישוב כזה או אחר.

מוסי רז: זה קשור באזרחי ואזרחיות מדינת ישראל כולם.

וליד טאהא: תודה רבה חבר הכנסת מוסי רז.

וליד טאהא: אני כמובן חוזר על הדברים שאתה אמרת.

וליד טאהא: אנחנו לא רוצים למנוע הקמת תחנה שתפגע בישוב איקס כדי לפגוע בישוב ואי.

וליד טאהא: אנחנו נגד העיקרון של הקמת תחנות כוח מוגזות שמופעלות גם באמצעות מכלים גדולים של סולר.

וליד טאהא: זה הרעיון ולא משנה מה שמו של הישוב.

וליד טאהא: העיקרון הוא שאנחנו מבקשים למצוא לו חלופות ועל כן העליתי תהיות ושאלות איך זה שמצד אחד מדברים על ייצור חשמל באמצעות טכנולוגיות אחרות מאלה הקיימות ומצד שני לא רואים תכנון הולם החלטה.

וליד טאהא: מגבילים את השימוש הסולרי של מספר הדונמים של שימוש סולרי וכל העולם ואשתו מתנגדים לדבר הזה, מתקדמים בתכנון כאילו אף אחד לא מתנגד לזה.

וליד טאהא: באמת, אני כוועדת פנים ארצה להבין – מינהל התכנון שומע אותי – איך זה שכל העולם מתנגד ומינהל התכנון, למי הוא מתכנן?

וליד טאהא: לא לאנשים האלה?

וליד טאהא: לטובת מי הוא מתכנן?

וליד טאהא: לטובת מי מקדמים תכנון?

וליד טאהא: לא לטובת האזרחים האלה שאומרים לכם שאתם הולכים לפגוע בנו?

וליד טאהא: קבלו תפיסת תכנון אחרת שמצדדת באנרגיה חלופית.

וליד טאהא: תתחילו לקדם אנרגיה שלא פוגעת בבריאות אדם ולא גורמת לאדם שגר במרחק קרוב לחשוב שחס ושלום יקרה לו ולבן שלו רע בגלל הקרבה שלו לשם.

וליד טאהא: אני רוצה לתת את זכות הדיבור ליפה.

וליד טאהא: תגידי בקיצור, בלי מצגות, כי אנחנו צריכים להתכנס.

יפה זפרני: אני יו"ר מאבק של מטה קסם בראש העין.

יפה זפרני: זו תחנת כוח גדולה מאוד ללא הגבלת הספק או טכנולוגיה שמתוכננת במרחק – אני לא מראה אל המצגת אבל תאמינו שיש שם תמונות של בתים – 20, 50, 90 מטרים מהתחנה.

יפה זפרני: אני מדברת על הכיוון של כפר קאסם בעצם התוכנית מתוכננת על הגבול שלה.

יפה זפרני: אם הייתם רואים את המפה, הייתם רואים שזה ממש הגבול הטבעי של העיר כפר קאסם.

יפה זפרני: אני תושבת ראש העין פעילת מטה המאבק של ראש העין.

יפה זפרני: התוכנית קרובה לאוכלוסייה מרחק של 250-200 מטרים ממרכז מסחר ובילוי של ראש העין שנמצא בשלבים לקראת סוף בנייה ושכונת מגורים רוויה עם 1,500 בתי אב שנקראת נוף הרים שמשום מה בתסקירים של היזם קצת דילגו עליהם.

יפה זפרני: התסקירים של היזם מתייחסים קודם כל לתרחיש אחד.

יפה זפרני: אם אנחנו מדברים על תחנת כוח לא מוגבלת, וזה מצוין בהוראות התוכנית, אפשר להקים שם יחידה אחת של ייצור, של 780 מגה-ואט, שזה בערך כמו של חדרה, אפשר שתיים, שלוש.

יפה זפרני: הייתי מציגה לכם אבל אין לי מצגת.

יפה זפרני: גם ללא הגבלת טכנולוגיה.

יפה זפרני: בעצם נציגי מינהל התכנון כאן הולכים לחתום על איזושהי תכנית ריקה, דף ריק יהיה חתום מאושר ואחרי שהתוכנית תאושר, היזם, שהוא גם נמצא כאן, יחליט באיזה גודל, לא לבד כמובן אלא עם רשות החשמל.

יפה זפרני: נחמד מאוד, עסק טוב, לא לנו התושבים אבל בטוח שיש כאלה שמאוד מרוצים.

יפה זפרני: אני אזכיר גם שבדיון על ההפקדה מנכ"ל משרד האנרגיה אודי אדירי אמר שיש כבר מספיק תכנון באזור המרכז ולא חייבים הכול באזור המרכז.

יפה זפרני: אולי אני אציג את המצגת ואז נראה.

יפה זפרני: הוצאתי מהתמליל את הדברים שהוא אמר.

יפה זפרני: נציגת משרד האנרגיה, הפלא ופלא, הצביעה נגד.

יפה זפרני: אולי אני טועה ואז תתקני אותי.

יפה זפרני: הצבעת נגד התוכנית?

דורית הוכנר: אנחנו לא מתייחסים לתוכניות ספציפיות בדיון הזה את לא תגררי אותי לשם.

יפה זפרני: בסדר.

יפה זפרני: אני לא אגרור אותך לשם.

יפה זפרני: היא הצביעה נגד.

יפה זפרני: כולם יודעים וזה גם פורסם בעיתונות.

יפה זפרני: זה לא סוד כמוס.

יפה זפרני: משרד האנרגיה התנגד ועכשיו הוא מסתייג ולא כל כך גאה או לא יודעת למה הוא בעצם לא גאה כמו משרד להגנת הסביבה ומשרד הבריאות שאומרים את עמדתם בצורה מאוד ברורה.

יפה זפרני: אולי הוא נסוג בו.

יפה זפרני: אני לא יודעת בדיוק מה האינטרסים הסמויים כאן.

יפה זפרני: מה שאני יודעת, וכבר ציינה את זה אושרת, ותודה רבה על הדברים שלה, שהתוכנית הזאת מתוכננת על מאגר מים אסטרטגי של מדינת ישראל.

יפה זפרני: חברת מקורות הגישה התנגדות.

יפה זפרני: אגב, כשאמרתי את זה בהתנגדות – אני הגשתי התנגדות כתושבת העיר - החוקר התעצבן עלי ולמה?

יפה זפרני: כי התאריך שם היה תאריך של לפני ההפקדה.

יפה זפרני: תאמינו לי שאני לא מכירה את כל החוקים, אני מתכנתת ואני לא משרד המשפטים, ופשוט צעק והפסיק את הדיבור שלי כי היה כתוב שם שזה תאריך אחר.

יפה זפרני: באופן כללי היו המון תלונות, גם על ההליך הזה של ההשגות שאולי מינהל התכנון מתגאה בו אבל אני לא כל כך הרגשתי בנוח כשבאתי לדבר כי הפסיקו אותי והיו לא מעטים שכך נהגו כלפיהם.

יפה זפרני: התחושה שלי הייתה שהחוקר מוטה לטובת היזם.

יפה זפרני: נראו חברים טובים.

יפה זפרני: הוא גם אמר שהוא אישר תחנות מעבר לכביש.

יפה זפרני: אני מציעה לכם לקרוא את התמלילים.

יפה זפרני: אמרו לי שחלק פורסמו.

יפה זפרני: מתגאים באישור תוכניות.

יפה זפרני: הם מציגים כל הזמן את טימורים כתקדים.

יפה זפרני: הקימו שם תחנת כוח גדולה מאוד.

יפה זפרני: אני הייתי בקשר עם מי שעומד שם בראש מטה המאבק.

יפה זפרני: הם סבלו שם מאוד.

יפה זפרני: הקימו שם תשתיות בתוך הישוב למרות שזה לא היה אמור להיות.

יפה זפרני: התושבים מכספם מימנו שם הפרדה בין התשתיות לבין הישוב כדי שהילדים שלהם לא ייפגעו בזמן שהבולדוזרים שם חופרים.

יפה זפרני: צריך איזון.

יפה זפרני: אף אחד לא אומר שלא צריך חשמל ולא אמרנו להפסיק את התחנות הפוסיליות לגמרי אבל צריך שיהיה איזון.

וליד טאהא: תתחילי להתכנס לסיכום.

יפה זפרני: צריך שיהיה איזון בין צורכי החשמל לבין טובת ציבור ובריאות הציבור והיבטים של סביבה.

יפה זפרני: לא דיברתי על אקלים אבל צריך למצוא את האיזון.

יפה זפרני: ולכן לא רק משרד האנרגיה צריך להחליט.

יפה זפרני: משרד הבריאות לא צריך להיות רק משקיף.

יפה זפרני: הוא צריך להיות חלק מההחלטה וגם המשרד להגנת הסביבה.

יפה זפרני: תודה רבה לכולם.

וליד טאהא: תודה רבה ליפה זפרני.

וליד טאהא: בבקשה, תציג את עצמך ותדבר.

עומר שכטר: אני יושב ראש ועדת איכות הסביבה, חבר מועצת העיר ראש העין.

עומר שכטר: יושב ראש הוועדה ושכני היקר, אני לא אוסיף הרבה על הדברים שנאמרו כאן על ידי ראש העיר, על ידי יפה ושותפים שלי מהרשות וממטה המאבק, וגם נמצאת כאן דפנה לביא מנהלת מחלקת איכות הסביבה אצלנו.

עומר שכטר: הסיבות המשפטיות, הסביבתיות, החלוקתיות הן ברורות לחלוטין.

עומר שכטר: יש כאן קרבה מובהקת לאוכלוסייה, יש פגיעה אנושה באיכות הסביבה, האוויר והמים של התושבים.

עומר שכטר: יש גם הליך תכנוני שלוקה לחלוטין בחסר.

עומר שכטר: יפה ציינה כמה כשלים שהיו אבל יש עוד רבים אחרים.

עומר שכטר: בעיקר בסופו של דבר יש כאן אינטרסים נוגדים בין טייקונים שרוצים לעשות רווחים לבין הבריאות של התושבים גם בראש העין אבל גם בכל הסביבה.

עומר שכטר: אני רוצה להתייחס למדיניות של הממשלה עצמה.

עומר שכטר: רק לפני חודשיים, בסוף יולי, אישרה הממשלה לראשונה יעדי אקלים, שזה דבר מבורך ואנחנו באמת באמת מברכים על כך ואני באופן אישי חושב שזה דבר באמת נפלא.

עומר שכטר: בין היעדים האלה יש הפחתה של פליטת גזי החממה בהיקף של לפחות 85 אחוזים ביחס לפליטות ב-2015.

עומר שכטר: יעד ביניים בתוך היעדים האלה קובע הפחתה של 27 אחוזים בפליטות עד ל-2030.

עומר שכטר: בנובמבר הקרוב מתקיימת גם פסגה בין-לאומית בה מדינות רבות בעולם מתחייבות אפילו לא רק ליעדים כאלה אלא ליעדים של אפס פליטות, הגעה לאפס פליטות מוחלטות כבר ב-2050.

עומר שכטר: זאת המגמה העולמית ואנחנו גם רואים על רקע משבר האנרגיה, שהזכירה קודם הנציגה ממשרד האנרגיה, שכבר עכשיו באירופה ובעולם יש בעייתיות בהסתמכות על אנרגיות של פעם, האנרגיות הישנות כמו גז ופחם.

עומר שכטר: בראש העין, כדוגמה אישית, אנחנו מבינים שצריך לתת דוגמה אישית, אנחנו מבינים שזאת לא חכמה רק להתנגד לאנרגיות מזהמות אלא גם צריך לעבור לאנרגיות ירוקות, ולכן בראש העין, אני אתן כמה דוגמאות ממה שעשינו עכשיו מתוך ההתנגדות שלנו למעבר הזה, לשימוש בדלקים מזהמים.

עומר שכטר: אנחנו העברנו את צי הרכב שלנו, כמעט את כל צי הרכב בעירייה - בהובלה של ראש העיר שנמצא כאן - לרכבים חשמליים.

עומר שכטר: אנחנו מתקינים פאנלים סולריים ב-21 מוסדות ציבוריים, בגגות, בהיקף של למעלה מ-5 מגה-ואט שזה המון ביחס לעיר בסדר הגודל שלנו.

עומר שכטר: אנחנו מעודדים התקנה של פנלים סולריים בבתים פרטיים.

עומר שכטר: עשינו כנס לכל תושבי ראש העין לעידוד התקנת פנלים סולריים ואנחנו בימים אלה מתקינים 12 עמדות טעינה שיתופיות לרכבים חשמליים כדי לעודד מעבר לרכבים חשמליים.

עומר שכטר: העיר שלנו נותנת כתף ונכנסת מתחת לאלונקה במאמץ הממשלתי והלאומי במעבר לאנרגיה ירוקה והציפייה שלי כאן

עומר שכטר: מכל הנציגים ממשרדי הממשלה השונים היא שגם הממשלה תיתן דוגמה אישית ותתמוך בנו במעבר הזה לאנרגיה ירוקה ותתמוך בעוד ערים, במקום לעודד תחנות כוח מזהמות כי יש פתרונות אחרים ואותם צריך לעודד.

עומר שכטר: תודה.

וליד טאהא: תודה עומר שכטר, חבר מועצת ראש העין.

וליד טאהא: אני חושב שהשמעתם את קולכם והבעתם את דעתכם.

וליד טאהא: לא ראיתי שמישהו מהמשתתפים תומך בדבר הזה, ולא משנה באיזו עיר.

וליד טאהא: כולם בעד ללכת לחלופות בעניין הזה.

וליד טאהא: על כן מתוך הדברים שנאמרו וגם מהדברים שאני אמרתי, זה בגדול הסיכום של הדיון שמתקיים בוועדה.

וליד טאהא: אנחנו בוועדה רוצים להבין את היגיון התכנון.

וליד טאהא: אם כולם מדברים ללכת לאנרגיה ירוקה, מה לא טוב למינהל התכנון להתחבר לרעיון?

וליד טאהא: למה ממשיכים באותו תכנון כאילו לא כל העולם הזה מתנגד?

וליד טאהא: כל הישובים מתנגדים.

וליד טאהא: כולם.

וליד טאהא: כאשר מדברים על תכנון, מגיע ראש רשות ואומר שהקמת הדבר הזה קוטלת אותו תכנונית.

וליד טאהא: קוטל אותו.

וליד טאהא: אם תכנון, אז אולי יביאו לנו היגיון תכנון, מה עדיף על מה, שאנשים יחיו וידעו להתקיים או לסגור עליהם לחלוטין תכנונית כל אופציה של חיים ושל התרחבות.

וליד טאהא: אני עדיין מדבר על תכנון.

וליד טאהא: אנחנו באמת רוצים להבין את היגיון התכנון אחרי הדיון הזה, שהוא דיון שאנשים רצו אותו, ראשי רשויות רצו אותו, אזרחים רצו אותו, שותפים למטה המאבק בכל ישוב רצו אותו, פנו אלי גם לפני שהייתי יושב ראש הוועדה וגם אחרי.

וליד טאהא: הנושא הזה מדאיג מאוד את האזרחים.

וליד טאהא: לא משנה איזה ישוב – חדרה, ראש העין, כפר קאסם, ג'לג'וליה ויש עוד ישובים שאין להם ייצוג אבל גם הם מתנגדים.

וליד טאהא: לא נמנה את השמות.

וליד טאהא: אני רוצה באמת להודות לכל אלה שנמצאים ב-זום.

חזי קוגלר: אני מקסם אנרגיה, אדוני.

וליד טאהא: לא אמרת.

וליד טאהא: ישבת בשקט.

וליד טאהא: בכל זאת אני רוצה להודות לכל אלה שהיו ב-זום, המתינו אבל לא הצלחתי לתת להם את זכות הדיבור.

וליד טאהא: נתנו שעתיים לדיון ואנחנו כבר גולשים מעבר לזמן.

וליד טאהא: תציג את עצמך בבקשה.

חזי קוגלר: אני מנהל משותף של קסם אנרגיה.

חזי קוגלר: נאמרו דברים רבים לגבי התוכנית.

חזי קוגלר: מטבע הדברים אני לא אוכל להגיב עליהם גם מקוצר הזמן וגם כפי שנאמר על ידי מינהל התכנון, התוכנית כרגע נמצאת בשלב שהוא מעין שיפוטי וזה לא המקום בנקודת הזמן הזאת להתייחס לגופם של דברים שנדונים עכשיו בפני הוות"ל.

וליד טאהא: כן אבל העמדה שלך בעניין הזה ידועה.

וליד טאהא: לא משנה באיזה שלב תכנון נמצאים.

וליד טאהא: לך יש מטרה.

אוסאמה סעדי: יש לו אינטרס.

וליד טאהא: המטרה היא להגיע להקמת התחנה בכל אחד מהישובים.

וליד טאהא: במקרה שלך, בקסם.

חזי קוגלר: יש מטרה אדוני, כפי שנדון ובצדק בוועדה הנכבדה הזאת.

וליד טאהא: מי שצריך ל-...

וליד טאהא: אנרגיה, זו המדינה ולא אתה.

חזי קוגלר: ללא ספק.

חזי קוגלר: בשבועיים האחרונים, כולל היום, נדונו בוועדה הזאת התיקונים לחוק האסבסט ולא בכדי, על מנת לאפשר המשך הפעלה של התנה היחידה בכל גוש דן שהוקמה לפני כמעט 100 שנים.

וליד טאהא: אתה יודע למה.

וליד טאהא: כי המדינה והגורמים האחרים לא עשו את אשר היו צריכים לעשות כדי שהיא לא תמשיך.

חזי קוגלר: נכון.

חזי קוגלר: הקשבתי קשב רב לדבריך אדוני באותם דיונים.

חזי קוגלר: אני מצטרף לכל מילה.

חזי קוגלר: אם כי לומר שהמדינה לא עשתה כלום ולא תכננה כלום, זה לא לחלוטין מדויק כי יש שורה של החלטות.

חזי קוגלר: התחנה המיושנת ברידינג שברור שהיא הולכת להיסגר, אדוני שמע מהגורמים האחראים על התכנון של משק החשמל שהם סמכו על האפשרות שיקימו עוד תחנה חדשה באותו מקום, שלא ניתן להקים אותה, בגלל פינוי שדה דב.

חזי קוגלר: גם הממשלה קבעה שהיא זקוקה לתוספת בכל המרחב של האזור של מרכז, ומדוע?

חזי קוגלר: המספרים שמאחורי המשבר שציירו בפני אדוני באותם הדיונים, הם מדברים על תוספת של חצי מיליון תושבים בגוש דן, הכפלה של האוכלוסייה בראש העין, הגדלה של הצריכה של החשמל ביותר מ-50 אחוזים בשבע השנים הקרובות.

חזי קוגלר: אדוני, בזמנו הובלתי את ההחלטה של 10 אחוזים אנרגיה מתחדשת עד 2020.

חזי קוגלר: אני מאוד בקי בנושא הזה.

חזי קוגלר: אומרים אנשים שמתכננים את משק החשמל, לא ניתן, זה עניין שבעובדה, לספק את כל - - -

וליד טאהא: אתה אומר דברי טעם אבל דברים כאלה צריכים להביא את המדינה.

וליד טאהא: אני הייתי רוצה להשתמש במקרה של רידינג דווקא נגד הטיעון שהולכים להקים תחנה מוגזת קרוב כי אני לא הייתי סלחן לממשלה בהצעה של רידינג.

וליד טאהא: הקשיתי מאוד ואמרתי להם שאנחנו רוצים לוודא שהולכים לממש ולא הולכים לטאטא את זה עוד פעם ולהאריך כי מעניינת אותנו הבריאות של האזרחים גם שם.

חזי קוגלר: ובצדק.

וליד טאהא: אותו הגיון בדיוק.

וליד טאהא: אני אומר שבמקום שהמדינה תעודד דרכים ליצירת אנרגיה ירוקה חלופית, היא עדיין ממשיכה בקו הזה של רידינג אבל במקומות אחרים.

חזי קוגלר: המדינה מעודדת אדוני.

חזי קוגלר: יש משהו שנשכח.

חזי קוגלר: כל האנרגיה המתחדשת שמיוצרת על ידי המיתקנים הסולריים או מרוח, בכל מקום במדינה, המדינה מחויבת לקנות את האנרגיה מאותם מיתקנים בכל מקום, לפני כל מקום אחר.

חזי קוגלר: כאשר הנציגה של משרד האנרגיה מדברת על מה שנקרא מלאי תכנוני, זאת הרזרבה.

חזי קוגלר: היה וכל אותם המיתקנים לא יהיו פנויים בזמן, לא יספקו את כל החשמל, לא ייתכן שהמשבר של החשמל של עשרות שעות של הפסקות חשמל בגוש דן שצפויות באמצע העשור הקרוב, אכן לא יספקו.

חזי קוגלר: חייבות להיות תוכניות וגם תחנות שיופעלו היה וכל השאיפות הללו לא יתממשו.

חזי קוגלר: על זה הם מדברים.

חזי קוגלר: אי אפשר לעשות את זה תוך יום אחד.

חזי קוגלר: לכן צריך לקדם חלק מאותן תחנות.

חזי קוגלר: אי אפשר אדוני מרחוק, לא רק בגלל סיבות שדיברו עליהן כאן אלא מפני שכל קווי החשמל קיימים מהדרום אל המרכז כבר עמוסים.

חזי קוגלר: כל תחנה מחוץ למרכז, מחייבת הקמה של עוד קווים.

וליד טאהא: כן, אבל פיזור מתקנים באמצעות אנרגיות אחרות, לא מצריך מובילים כמו שדיברו עליהם.

וליד טאהא: זה רק מצריך כוונות טובות, ללכת לכיוון הזה ולעודד את הדבר הזה ולא להגביל.

וליד טאהא: אני רוצה להודות לך כי אנחנו לקראת סיום הדיון.

וליד טאהא: בכל זאת אמרת את דבריך.

וליד טאהא: תודה שהגעת הקשבת.

וליד טאהא: אתה מכין שאנשים לא אוהבים את הרעיון שלך ולא רוצים שתתקדם עם זה כי זה פוגע בבריאות שלהם ובחיים שלהם.

אוסאמה סעדי: זה לא רק האנשים.

אוסאמה סעדי: שמענו כאן כמעט את כל המשרדים הנוגעים בדבר.

אוסאמה סעדי: שמענו את משרד הבריאות שאומר שזה מסוכן לבריאות.

וליד טאהא: אני לא שמעתי אף גורם שתומך בהקמת הדבר הזה.

וליד טאהא: למרות זאת זה מתקדם כאילו אף אחד לא מתנגד.

וליד טאהא: על כן אני שואל מהו הגיון התכנון.

אוסאמה סעדי: יש יזמים אדוני היושב ראש.

וליד טאהא: אני רוצה להודות לך.

וליד טאהא: הפסקתי אותך כי אנחנו חייבים לסיים את הדיון.

וליד טאהא: אני רוצה להודות לכל אלה שהגיעו והשתתפו בדיון, אלה שהיו אתנו באולם ואלה שהיו אתנו ב-זום.

וליד טאהא: לראשי הרשויות, לפעילות ופעילים, לכל מי שהגיע.

וליד טאהא: תודה גם לצוות הוועדה המסור שמהבוקר הוא על הרגליים.

וליד טאהא: תודה רבה לכולם.